Musíme to hovoriť otvorene. Ruská federácia bola vždy spoľahlivým dodávateľom energií. Nikdy nebol problém s Ruskou federáciou.

Historické skúsenosti s dodávkami plynu z Ruska ukazujú, Rusko opakovane využívalo dodávky plynu do EÚ ako nástroj politického tlaku. Od plynovej krízy v roku 2009 cez obmedzenia dodávok v rokoch 2014 a 2021 až po zastavenia dodávok v rokoch 2022 či 2024, Rusko viackrát preukázalo, že nie je spoľahlivým partnerom v oblasti energetiky. Okrem zníženia či zastavenia dodávok plynu malo Rusko významný vplyv aj na rekordný nárast cien plynu v EÚ. Výrok preto hodnotíme ako nepravdivý.

2009

Prvým prípadom manipulácie s dodávkami plynu bola plynová kríza v roku 2009. Počas sporu medzi Naftogazom a Gazpromom došlo k významným obmedzeniam dodávok plynu cez Ukrajinu, čo zasiahlo viaceré európske krajiny. Podobné incidenty sa opakovali aj v neskorších rokoch, pričom spoločným menovateľom bolo využívanie energetiky ako nástroja politického tlaku.

2014

V roku 2014 Gazprom spočiatku obmedzil dodávky plynu na Ukrajinu. Odôvodňoval to nevyrovnanými platbami zo strany ukrajinského Naftogazu, v tom čase mal byť však zachovaný tranzit plynu pre európske krajiny.

V septembri 2014 však SPP zaznamenal zníženie dodávok plynu o 25 %. Tieto obmedzenia Gazprom odôvodňoval technickými problémami a nevyrovnanými platbami zo strany ukrajinského Naftogazu.

Následne na to, v októbri 2014, SPP zaznamenal zníženie dodávok plynu asi o polovicu. „Budeme veľmi sledovať trend, či takéto razantné zníženie bude pokračovať aj v nasledujúcich dňoch. Ak tomu tak bude, zvolám mimoriadne rokovanie vlády SR. Dal som na tento účel ešte raz spracovať všetky krízové scenáre a varianty, aby sme sa pripravili na čokoľvek, čo sa môže stať, od ďalšieho znižovania dodávok, až po úplné zastavenie dodávok zemného plynu," uviedol vtedajší premiér Robert Fico.

2021

V roku 2021, keď sa ceny plynu na svetových trhoch začali dramaticky zvyšovať, mnohí analytici poukazovali na znížené objemy plynu, ktoré ruský Gazprom posielal do Európy. Tento krok prišiel v čase, keď sa Európa zotavovala z pandémie a čelila zvýšenému dopytu po energii. Ruská strana sa spoliehala na dlhodobé kontrakty a odmietala zvýšiť dodávky cez ukrajinskú trasu, čím efektívne „škrtila kohútiky.”

V tomto období Rusko intenzívne tlačilo na dokončenie a certifikáciu plynovodu Nord Stream II (NS2), ktorý vedie pod Severným morom do Nemecka. Tento nový plynovod by umožnil Rusku obísť Ukrajinu ako tranzitnú krajinu.

„Gazprom sa pripravuje na spustenie NS2 a dúfa, že využije pákový efekt, pokiaľ ide o snahu zaistiť, aby bol regulačný proces čo najrýchlejší,“ uviedol Tom Marzec-Manser, vedúci európsky plynový analytik v ICIS. „Ak je na trhu menej plynu ako obvykle a cena je vysoká, môže to tento proces zefektívniť,“ dodal.

Gazprom označil august za „ďalší zimný mesiac“ na trhu s plynom, pričom zvýšené zaťaženie plynového systému sa prelínalo s údržbou a prípravami na zimnú sezónu. Podľa spoločnosti sa prioritou v lete stalo čerpanie plynu do podzemných zásobníkov. Objem plynu v plynovode Jamal-Europe klesol v auguste na 20 mil. m³ denne oproti 49 mil. m³ na konci júla, pričom analytici očakávali aj ďalšie zníženie dodávok v septembri. Pokles dodávok zvýraznili aj technické problémy po požiari v sibírskom Novom Urengoji.

V decembri 2021 sa zastavili dodávky plynu cez plynovod Jamal, ktorý tranzituje plyn z Ruska cez Poľsko do Nemecka úplne. Znamenalo to, že plyn tak prúdil reverzne, z Nemecka do Poľska.

Putin vyhlásil , že dôvodom reverzného toku mal byť nedostatok požiadaviek zo strany zákazníkov.

Vtedajší šéf ukrajinského prevádzkovateľa plynovodnej siete Serhij Makogon, viacerí politici a energetickí analytici však tvrdili , že Rusko zámerne znižovalo dodávky plynu do EÚ, čím zvyšovalo tlak na schválenie prevádzky NS2. Ruský Gazprom vtedy taktiež zredukoval denný tranzit plynu cez Ukrajinu na 87,7 milióna metrov kubických zo 109 miliónov metrov kubických.

Ruské obmedzovanie dodávok plynu do Európy malo navyše priame dôsledky na jeho ceny. V priebehu roka 2021 stúpli ceny zemného plynu v Európe na historické maximá, pričom nárast cien analytici pripisovali práve ruským praktikám. Podľa niektorých analytikov šlo navyše o väčšiu energetickú krízu, než v roku 2009.

Slovenské dezifnormačné médiá pritom šírili naratív ruských štátnikov, že Rusko nespôsobilo energetickú krízu v Európe. Iné dezinformačné média videli práve snahu EÚ o diverzifikáciu zdrojov ako príčinu krízy.

2022

V apríli 2022 Rusko prerušilo dodávky plynu do Poľska a Bulharska v reakcii na západné sankcie uvalené na Moskvu kvôli vojne na Ukrajine. Gazprom vo vyhlásení uviedol, že úplne zastavil dodávky poľskej plynárenskej spoločnosti PGNiG a bulharskej Bulgargaz po tom, čo odmietli splniť požiadavku Moskvy platiť v rubľoch, a nie v eurách alebo dolároch. Európska komisia označila rozhodnutie zastaviť dodávky za pokus o „vydieranie“.

2024

V novembri 2024 Rusko zastavilo dodávky plynu do Rakúska. Prerušenie dodávok nasledovalo po oznámení spoločnosti OMV, že zadrží časť platieb za plyn ako kompenzáciu za arbitrážny súd s Gazpromom, ktorú OMV získala za predchádzajúce prerušenie dodávok plynu jej nemeckej dcérskej spoločnosti.

Fico opakuje Putinovo tvrdenie

V roku 2021 ruský prezident Vladimir Putin podobne ako premiér Fico tvrdil , že „Rusko bolo vždy spoľahlivým dodávateľom plynu pre spotrebiteľov na celom svete, v Európe a v Ázii, a vždy v plnej miere plnilo všetky svoje záväzky“. Putinov výrok odráža oficiálnu rétoriku Ruska na energetickom trhu. Jeho pravdivosť však spochybňujú viaceré prerušenia a obmedzenia dodávok plynu v minulosti. Rusko opakovane zneužilo svoju energetickú politiku a závislosť EÚ na ruských zdrojoch na vytváranie politického tlaku v Európe.

plynová kríza
Odôvodňoval
zaznamenal
odôvodňoval
platbami
zaznamenal
znížené
tlačilo
uviedol
označil
zastavili
vyhlásil
tvrdili
zredukoval
malo
šírili
prerušilo
zastavilo
získala
tvrdil


Viete, kto rozhoduje o pridelení toho príspevku? Nie Richter, dokonca ani Valentovič ako generálny riaditeľ, ale 11-členná tripartitná komisia, ktorá sedí na každom úrade práce, kde sú zastúpení zamestnávatelia, zamestnanci, VÚC-ka, obce a mestá z toho príslušného regiónu.

Od mája 2013 platí novela zákona o službách zamestnanosti, ako uvádza TREND.SK , ktorá priniesla sprísnenie podmienok pri poskytovaní príspevku na podnikanie. Žiadosti posudzuje výbor pre otázky zamestnanosti na úrade práce. Novela zákona č. 5/2004 Z.z. o službách zamestnanosti z 20. marca 2013 z dielne Ministerstva práce, sociálnych vecí a rodiny zriaďuje tzv. výbory pre otázky zamestnanosti, rozhodujú aj o pridelení príspevku na pracovné miesta: "§ 16 Výbor pre otázky zamestnanosti (1) Na riešenie zásadných otázok zamestnanosti a na posudzovanie žiadostí právnických osôb alebo fyzických osôb o poskytnutie príspevkov podľa tohto zákona, na ktoré nie je právny nárok, zriaďuje úrad vo svojom územnom obvode výbor pre otázky zamestnanosti (ďalej len výbor ). (2) Výbor má 11 členov, z toho troch zástupcov úradu, pričom jeden z nich je riaditeľ úradu, dvoch zástupcov samosprávneho kraja, do ktorého územného obvodu úrad patrí, dvoch zástupcov miest a obcí, dvoch zástupcov zamestnávateľov pôsobiacich v územnom obvode úradu a dvoch zástupcov odborových organizácií pôsobiacich v územnom obvode úradu." Keďže členmi výborov sú zástupcovia kraja, miest a obcí, úradu práce, ako aj zamestnávateľov a odborárov, dajú sa považovať za tripartitné. Ako uvádza SITA , výbory rozhodujú o nasledujúcich príspevkoch: príspevok na samostatnú zárobkovú činnosť príspevok na podporu zamestnávania znevýhodneného uchádzača o zamestnanie príspevok na vykonávanie absolventskej praxe protipovodňový príspevok "O poskytnutí týchto príspevkov nezamestnanému budú rozhodovať výbory pre otázky zamestnanosti a následne ich poskytnutie bude schvaľovať úrad práce, sociálnych vecí a rodiny." Dátum zverejnenia analýzy: 29.09.2014 Naspäť Nahlásiť chybu

TREND.SK

SITA


Keď sa ozvali Francúzi a Nemci a my sme vlastne nevyužili tú možnosť a nepridali sme sa, ja to považujem za fatálnu chybu.

Podľa viacerých zahraničných zdrojov ( UPI , Financial-magazine.net , Bloomberg.com ) nemecké ministerstvo zahraničných vecí vyjadrilo kritiku voči maďarskej ústave, pretože "nie je kompatibilná s európskymi hodnotami." O konkrétnych reakciách francúzskych predstaviteľov sa nám zdroje nepodarili nájsť, ale televízia TA3 vo svojej reportáži zaradila aj túto krajinu spolu s Českom, Britániou a Španielskom medzi kritikov maďarskej ústavy. Kritika zo strany európskych krajín prišla bezprostredne po prijatí maďarskej ústavy, teda 18.-19. apríla 2011. Hoci vyjadrenie nespravila okamžite a priamo celá vláda alebo NR SR, Ministerstvo zahraničných vecí vydalo už 19. apríla vyhlásenie , v ktorom deklarovalo, že "Slovenská republika odmietne uplatnenie právnych noriem akéhokoľvek štátu na území Slovenskej republiky, ktoré by zasiahlo do ústavnoprávneho poriadku Slovenskej republiky, alebo sa dotklo suverenity a práv občanov Slovenskej republiky." Národná rada SR sa touto otázkou plánovala zaoberať na májovej schôdzi ( Pravda.sk ). V programe 18. schôdze NR SR sú to body 25 (návrh vyhlásenia na základe odporúčania Zahraničného výboru) a 26 (návrh vyhlásenia od skupiny poslancov SNS).

UPI

Financial-magazine.net

Bloomberg.com

vyhlásenie

Pravda.sk

18. schôdze NR SR


Akože trebárs ja patrím medzi 10 poslancov, ktorí majú najlepšiu dochádzku v parlamente.

Podľa údajov z webovej stránky www.dotankoch.sk sa Igor Matovič umiestnil na ôsmom mieste v rebríčku poctivo hlasujúcich. Jeho účasť na hlasovaniach bola 96% . Účasť na hlasovaniach môžeme vnímať aj v zmysle dochádzky v parlamente.

poctivo hlasujúcich.
účasť na hlasovaniach


Spoločnosť EEI má garantovaný zisk takmer vo výške 200 000 eur každý rok.

Zmluva medzi spoločnosťou EEI a mestom Banská Bystrica v čl IV. s názvom Odplata za prevádzku parkovacích miest uvádza, že, nájomca, čiže EEI, má nárok na 35 % zo sumy ročného výberu parkovného. Pokiaľ by však tento podiel nedosiahol hodnotu 190 000 eur, nájomca má právo ponížiť najbližšie splatné nájomné o sumu predstavujúcu rozdiel sumy 190 000 eur a sumy ročnej odplaty, (35 % výberu parkovného) poníženej o náklady poplatkov uhrádzaných prevádzkovateľom služieb elektronických platieb parkovného za daný rok.

Zmluva


Všetky tie návrhy zákonov, ktoré v piatok vláda schválila výjdu proti pacientom. Budem veľmi stručný. Smer ide zrušiť vernostné systémy v lekárňach. Pacienti len tento rok ušetrili viac, ako 2 milióny eur na vernostných systémoch. Znamená to, že budú platiť za lieky viac. Všetky tie návrhy zákonov, ktoré v piatok vláda schválila výjdu proti pacientom. Smer ide rušiť siete lekárni.

Vláda SR minulý piatok 28. septembra schválila viacero zákonov, ktoré predložila na vládu ministerka zdravotníctva Z. Zvolenská. Jedným zo schválených návrhov bola aj novela zákona č. 362/2011 Z. z. o liekoch a zdravotníckych pomôckach. Ministerka zdravotníctva navrhuje vypustiť zo zákona vernostný systém. Cieľom je posilniť zdravotnícky charakter verejných lekární. Konkrétne ide o § 23, v ktorom sa vypúšťajú odsek 5 až 14, ktoré podľa súčasne platného zákona o liekoch a zdravotníckych podmienkach definuje vernostný systém.

schválila
novela
navrhuje
súčasne
TASR
dôvodmi
dôvodovej správe
dopadov


...máme okresy, kde je 15% nezamestnanosť.

Podľa štatistiky (. zip ) nezamestnanosti evidovanej Ústredím práce sociálnych vecí a rodiny za mesiac apríl je miera evidovanej nezamestnanosti prekračujúca 15 % v dvoch okresoch, a to Kežmarok a Rimavská Sobota. V okrese Kežmarok bola ku koncu sledovaného mesiaca 15,24 % a v okrese Rimavská Sobota 17,96 %. Výrok hodnotíme ako pravdivý. Okrem týchto dvoch okresov má mieru evidovanej nezamestnanosti blížiacu sa k 15 % okres Rožňava, konkrétne 14,58 % za apríl a okres Revúca s 14,15 %. Najnižšiu nezamestnanosť na úrovni 1,96 % za mesiac apríl ukazujú čísla v okrese Trnava. Dátum zverejnenia analýzy: 21.05.2018 Naspäť Nahlásiť chybu

zip


Pán generálny prokurátor ráno povie, že na vyšetrovateľku je vyvíjaný nátlak, večer ho poprie. No a generálny prokurátor večer povedal, ja som o žiadnom nátlaku nehovoril. To sú jeho slová.

D. Trnka sa na tlačovej konferencii v stredu 8. decembra vyjadril: Áno, bol na ňu vyvíjaný nátlak. (Prepis video záznamu SME.sk ) D. Trnka bol v rovnaký deň hosťom relácie Téma dňa v televízií TA3. Tam už svoje obvinenie korigoval a povedal: Ja som o žiadnom nátlaku nehovoril.

video záznamu SME.sk
Téma dňa


Máme z tohto programového cieľu obdobia zhruba 2 miliardy a v budúcom programovacom období 4, spolu 6 miliard eur v najbližších rokoch na výstavbu diaľníc.

Na operačný program Doprava bolo v programovom období 2007-2013 vyhradených (.pdf) 3,2 mld. eur.

vyhradených (.pdf)
Podľa
zdôraznil


Lebo ono sa môže zdať, že plytvanie v minulosti, že čo to je. No, nehnevajte sa, ak koberec na ministerstve dopravy stojí 40 tisíc eur jedna celá dva milióna eur, tak to je len vrcholček ľadovca, ktorý ukazuje, akým spôsobom sa rozhadzovali peniaze.

Koberec na ministerstve dopravy mal podľa zmlúv stáť 39 tisíc eur.

Koberec na ministerstve dopravy


(...) je to nominant európskej pravice, Európskej ľudovej strany tento človek(Juncker, pozn.)

15. júla 2014 prebehli voľby o post predsedu Európskej komisie. V hlasovaní v Európskom parlamente zvíťazil Jean-Claude Juncker, bývalý premiér Luxemburska, ktorý bol hlavným kandidátom skupiny EPP - európske ľudové strany). Jeho kandidatúru na líderstvo skupiny EPP podporila aj Angela Merkelová, ktorej strana (CDU) je tiež členom stredo-pravého bloku EPP. (zdroj: Guardian ). Výrok hodnotíme ako pravdivý.

Juncekra nakoniec podporili aj ľavicoví lídri, stalo sa to na stretnutí ôsmich premiérov v Paríži v júni 2014. Na stretnutí sa zúčastnil medzi inými spolkový vice-kancelár Nemecka Sigmar Gabriel, Mateo Renzi z Talianska, či David Cameron. Cameron zvažoval nepodporenie Junckera, no pri hľadaní spojencov neuspel. Francúzsky prezident Fracois Hollande na stretnutí povedal, že by mali rešpektovať princíp víťaznej strany z volieb, ktorá má právo nominovať svojho kandidáta na predsedu Komisie.

Juncker bol zvolený za lídra skupiny EPP v marci 2014 na kongrese v Dubline, kde získal 382 hlasov, kým jeho najväčší rival získal 245 hlasov.

zvíťazil
Guardian
ôsmich premiérov
bol zvolený


Ešte za môjho prvého pôsobenia, pán redaktor, bola medzinárodná súťaž, v ktorej uspelo toto konzorcium. Túto medzinárodnú súťaž, verejné obstarávanie, po jej ukončení preveril Úrad pre verejné obstarávanie a právoplatne ju odobril.

Marek Maďarič hovorí pravdu . V referáte ministerstva kultúry k dohode o urovnaní sa o uskutočnenom medzinárodnom tendri píše:

referáte ministerstva
medzinárodnom
Správa


Ale potom, keď berieme 627 eur alebo 640 eur, v roku 2010 za vlády Roberta Fica a ministrovania pána Mikolaja, bolo to navýšené na výšku 790 eur, čo znamenalo 24 086.

Podľa údajov ministerstva školstva SR bol v roku 2006 priemerný plat pedagogického pracovníka 627,8 eur, v roku 2010 dosiahla rovnaká kategória výšku platu 799,5 eur. Rozdiel medzi údajmi, ktoré uvádza Dušan Čaplovič a údajmi MŠ SR nevylepšujú jeho argumentačnú pozíciu a výrok považujeme za pravdivý.

údajov


Ja ešte poviem takto je správne, že treba pomáhať tým chudobnejším a tým zraniteľnejším to povedal pán minister dobre, akurát všetky jeho návrhy robia presný opak, aj aj rodičovský bonus. Plnú sumu dostanú bohatší, rodičia, chudobnejší nižšími platmi nedostanú plnú sumu.

Vo svojom daňovom bonuse na deti Matovič nastavil maximálnu hranicu, čo bude pre niektoré rodiny znamenať nižší bonus ako dnes. Napríklad pre rodičov, ktorí majú viac detí, alebo zarábajú tesne nad polovicu minimálnej mzdy (646 eur). Takže rodiny, ktoré zarábajú najmenej, a ktoré potrebujú pomoc, dostanú najnižšie prídavky.

Ďalšou skupinou sú rodiny, v ktorých ani jeden rodič nie je zárobkovo činný . Deti týchto rodičov sa majú po finančnej stránke častokrát najhoršie a dlhodobé príspevky sa na tieto deti nevzťahujú.

Výrok je teda pravdivý.

nastavil
nie je zárobkovo činný


vláda bola úspešná a osobitne konaním ministra zahraničných vecí aj premiéra a uznesenie vlády Maďarska (o kupovaní pôdy, pozn.) sa zmenilo, to je kľúčové.

Maďarská vláda 12. októbra odvolala vládne nariadenie, ktoré malo krajine umožniť skupovať pôdu v zahraničí. Odvolanie podpísal Viktor Orbán, ktorý to ešte v ten deň oznámil na stretnutí V4 premiérovi Eduardovi Hegerovi. Minister zahraničných vecí Ivan Korčok v mene Slovenska 5. októbra požiadal maďarskú vládu, aby k takýmto krokom, akým bol plán zriadiť 400 miliónový fond na nákup pozemkov, pristupovala len po vzájomnej dohode so slovenskou stranou. Korčoka o odvolaní nariadenia informoval maďarský minister zahraničných vecí a dodal, že k nemu došlo na podnet Slovenska. O odvolaní rokovali aj premiéri oboch krajín. Eduard Heger uviedol, že Viktor Orbán od plánu ustúpil aj na základe ich vzájomného rozhovoru a v záujme zachovania dobrých vzťahov. ( video ) Tvrdenie Márie Kolíkovej hodnotíme ako pravdivé.

odvolala požiadal rozhovoru video


...veď sa bavíme o 120 tisíc ľuďoch a pritom hovoríme, že v Európe už máme niekoľko a čo s tými ostatnými státisícami, ktoré sú tu. Niekoľko milióny pomaly ich tu bude..

Povinné kvóty na prerozdelenie migrantov, ktoré boli navrhnuté Európskou komisiou sa majú týkať počtu 120 000 utečencov. UNHCR informuje, že za tento rok by mal byť celkový počet utečencov, ktorí od začiatku roka prišli a ešte prídu do Európy, približne 700 000. Odhadnúť, koľko utečencov príde do Európy budúci rok je zatiaľ veľmi ťažké a nepresné, v súšasnosti sa počíta približne s rovnakým počtom ako tento rok, čiže dokopy by za roky 2015 a 2016 prišlo do Európy podľa týchto (neistých) údajov približne 1,4 milióna ľudí. Výrok preto hodnotíme ako pravdivý.

počtu UNHCR


Ak teraz nepoviem úplne presne čísla, nech mi je prepáčené, ale myslím si, že v roku 2010 mali banky asi o 100% vyšší zisk ako v roku 2009.

Prvá časť výroku je pravdivá. Podľa informácií sme.sk stúpli zisky bánk v roku 2010 oproti roku 2009 o 263,8 mil. eur, čo je viac než 100 percent.

sme.sk


My sme podali aj ústavnú sťažnosť, my sa naozaj pokúšame na všetky tieto nedemokratické prejavy reagovať legálnymi prostriedkami, podaniami na ústavný súd, organizujeme tlačové konferencie...

Skupina poslancov na čele s P. Paškom podali 3. decembra sťažnosť na Ústavný súd kvôli dokumentovaniu voľby niektorých poslancov pri tajnej voľbe generálneho prokurátora.

podali


…pretože je to tak vágne tam napísané, že dokonca občania, ktorí majú v treťom, štvrtom koreni rodiny, narodili sa v Uhorsku, že môžu toto občianstvo získať.

Podľa portálu Sme.sk môžu maďarské občianstvo získať všetci tí, ktorých "predkovia boli maďarskí občania, alebo môžu preukázať pravdepodobný pôvod z Maďarska (tým sa chápe aj Uhorsko) a znalosť maďarského jazyka".

Sme.sk


Pretože ste sám (Kiska, pozn.) povedali, že vy nepotrebujete mať manželstvo zakotvené v Ústave. Ďalej ste povedali, že ste za registrované partnerstvá.

Podľa SITA by Kiska nepodporil návrh na zmenu ústavy, ktorým chcú (okrem zmien v justícií) KDH a Smer-SD definovať manželstvo ako jedinečný zväzok muža a ženy. Kiska sa podľa článku vyjadril nasledovne: "Manželstvo je pre mňa zväzok muža a ženy. Domnievam sa, že súčasná legislatívna úprava je postačujúca."

Ako ďalej uvádza SITA, zároveň si však myslí, že dospelí ľudia rovnakého pohlavia, ktorí spolu žijú, by mali mať možnosť usporiadať si niektoré praktické a právne aspekty svojho spolunažívania. "A takýto zákon by som podpísal." Podobne sa vyjadril aj pre SME : “...by si ľudia rovnakého pohlavia, ktorí spolu žijú, mali mať možnosť usporiadať niektoré praktické a právne aspekty svojho spolunažívania“

SITA návrh SME


Mesto Trenčín najprv vyhralo na okresnom súde (v kauze jama, pozn.), ten to posunul na krajský, krajský potvrdil rozhodnutie okresného súdu. Celý proces zvrátili dvaja sudcovia Ústavného súdu.

Je pravdou, že rozhodnutie okresného súdu išlo ďalej na krajský, ktorý toto rozhodnutie potvrdil. Nie je však možné jednoznačne povedať, že mesto tento spor podľa dvoch súdov vyhralo. Podľa rozhodnutia okresného súdu totiž mali vo veci čiastočný úspech obaja účastníci konania. Ústavný súd prípad posunul naspäť na okresný súd. Výrok hodnotíme ako nepravdivý.

zamietol rozhodnutí potvrdil Rozsudok vyjadrenie


Naša krajina sa podieľa na HDP Európskej únie jedným percentom, čo ale na druhej strane neznamená, že si musíme nechať diktovať podmienky zo strany Európskej únie.

Slovensko tvorilo v rokoch 2012 a 2013 len 0,55% HDP z celkového súčtu HDP členských štátov EÚ a nie 1% ako tvrdil Richard Sulík. Sulíkom uvádzaný údaj je teda dvojnásovne väčší, než skutočný, čo nespadá do tolerancie pre číselné údaje +/-5 %, preto výrok hodnotíme ako nepravdivý.

Eurostat
ŠÚ SR


Zaviedli etický kódex pre zamestnancov magistrátu.

V priebehu roka boli schválené poslancami mesta Bratislavy dve dôležité dokumenty, ktoré upravujú činnosť zamestnancov mesta Bratislavy. Dňa 26. júna 2014, bol schválený ,, Etický kódex volených predstaviteľov", dňa 4. novembra 2013 ,, Etický kódex zamestnancov magistrátu. Výrok preto hodnotíme ako pravdivý. Etický kódex zamestnancov vychádza z Protikorupčného minima schváleného poslancami mesta Bratislavy, 2. decembra 2012. ,,Na základe Etického kódexu zamestnanec je povinný nahlásiť etickému kancelárovi situáciu, že nadobudol postavenie spoločníka v súkromnej obchodnej spoločnosti.Ak úradník mesta získa od tretej strany dar, službu v hodnote viac ako 50 eur, musí to nahlásiť svojmu etickému komisárovi..." Etický kódex zamestnancov nadobúda platnosť dňom podpísania primátorom hlavného mesta SR a účinnosť 1. novembra 2013.(. pdf, s. 3)

Etický kódex volených predstaviteľov",
Etický kódex
Protikorupčného minima


…upozorňujem, že táto vláda sa hrdila tým, že každý jeden výdavok, ktorý oni urobia, nad 1 milión eur musí posudzovať Útvar hodnoty za peniaze. Tu idú vyhodiť takto z klobúka 600 miliónov eur.

Súčasná vláda vo svojom programovom vyhlásení (s. 57) uvádza, že chce lepšie riadiť verejné financie. Jedným z krokov je posilnenie úlohy Útvaru hodnoty za peniaze. Ten by mal podľa dohody posudzovať investičné projekty nad jeden milión eur. Návrh Igora Matoviča na vyplácanie príspevkov pre dôchodcov, ktorý by dokopy mal stáť 600 miliónov eur, Útvar hodnoty za peniaze doteraz neskúmal. Výrok preto hodnotíme ako pravdivý.

programovom vyhlásení
projekty


Pretože investovanie do rastu vytvára čo je podstatné, to hovorí aj pán Hollande, nový prezident Francúzska. Hovorí o tom, že investovanie prináša nové zamestnanecké miesta, vyššiu produktivitu, prináša prílev daní do daňového systému, odvodov a nie len tú zamestnanosť ale aj lepšiu kúpnu silu na trhu práce.

Ako sa píše na internetovej verzii denníka Le Monde (8. mája 2012), čerstvo zvolený francúzsky prezident si slovami svojho hovorcu P. Moscoviciho želá " vybudovať Európu takým smerom, ktorý bude priaznivý pre hospodársky rast " a nechce " ratifikovať zmluvu o rozpočtovej disciplíne v stave v akom je teraz", ale ju chce " doplniť o balík opatrení o hosp.raste" .

Le Monde
interview


Fakt je ten, že tá ponuka, ktorá je teraz lacnejšia a beriem, to, čo vy hovoríte áno, nie sú zohľadnené.

Tak ako v prípade predchádzajúcich výrokov, nemáme k dispozícii originálne znenie zmluvy s VSH Development, takže v prípade cien a podmienok prenájmu môžme vychádzať len z informácií z médií. Avšak pán Abrhan hovorí správne, keď dáva za pravdu pánovi Kaliňákovi, že ceny energií a iných služieb nie sú zahrnuté priamo v nájme (čl III, bod 5 zmluvy o nájme nebytových priestorov ).

zmluvy o nájme nebytových priestorov


Čo sa týka zisku bánk, neustále omielate, že ako narástla ziskovosť bánk. Áno narástla oproti krízovému roku 2009, ale za roky, kedy ste vládli v roku 2008 mal bankový sektor vyššie zisky ako má za rok 2010.

Čistý zisk bankového sektora za rok 2008 činil 508,6 miliónov eur, zatiaľ čo v roku 2010 513,9 milióna eur. Je však nutné dodať, že v tabuľke je za rok 2010 uvedený predbežný údaj. Novší údaj z 29. apríla 2011 na sme.sk uvádza sumu 503 miliónov eur, čo je menej ako za rok 2008. "Podľa predbežných údajov centrálnej banky stúpol zisk bankového sektora za rok 2010 o 101,4 percenta na 503 miliónov eur." Zdroj: sme.sk

sme.sk

sme.sk


Je tu už 7 alebo 8 nahrávok, ktoré potvrdzujú, že jasný politický pokyn smeroval k vyšetrovateľom NAKA a prokurátorom špeciálnej prokuratúry.

Neexistujú žiadne jednoznačné dôkazy alebo súdne rozhodnutia o manipuláciách trestných konaní. Zároveň nahrávky, ktoré Fico spomína, neboli legálne zverejnené. Naopak sa objavili celé nahrávky, ktoré ukazujú, že Fico zverejňuje vybrané časti nahrávok vytrhnuté z kontextu tak, aby sa menilo ich vyznenie. Výrok preto hodnotíme ako zavádzajúci.

Štyria vyšetrovatelia Národnej kriminálnej agentúry boli v septembri 2021 obvinení zo zneužitia právomoci verejného činiteľa a marenia spravodlivosti. Skutku sa mali dopustiť , keď pripravovali údajne nepodložené stíhanie kolegov z policajnej inšpekcie a Slovenskej informačnej služby. Motívom mala byť podľa obvinenia snaha štyroch vyšetrovateľov predísť tomu, aby inšpekcia nezačala stíhať ich. Týmto sa začala takzvaná „vojna v polícii”. Hoci bratislavský krajský súd ešte v roku 2021 označil toto trestné stíhanie za neopodstatnené, tak prokuratúra naďalej odmieta obvinenia stiahnuť.

Hlavným dôkazom v celej kauze majú byť nahrávky z odpočúvania, ktoré zachytávajú rozhovory vyšetrovateľov v ich kanceláriách na Policajnom prezídiu. K viacerým z týchto nahrávok má prístup predseda Smeru-SD Robert Fico, ktorý ich púšťal aj na tlačovke v kinosále NR SR.

Tieto odposluchy získala inšpekcia aj prostredníctvom nasadeného agenta Jána Kaľavského. Nahrávky však nie sú verejnosti k dispozícii, nevedia sa k nim dostať ani samotní obvinení vyšetrovatelia NAKA aj napriek tomu, že o to žiadali opakovane.

Strana Smer-SD uverejnila zostrih , v ktorom je okrem iného naozaj možné počuť čiastkové vety ako: „Fica treba robiť Kaliňáka, Pellegriniho” alebo „úlohou je zo smeru spraviť zločineckú skupinu, a tak úplne zničiť opozíciu”.

26. marca 2023 zverejnila TV Markíza časť nahrávky, ktorou operuje Fico, a dodáva kontext vete o zločineckej skupine. Odpočúvaní vyšetrovatelia na nej hovoria:

„Ale vieš, mne sa páči ten Fico. Doteraz to boli všetko jeho nominanti, to bolo v pohode. A teraz sú to vy***ní, špinaví kajúcnici, ktorí idú očierniť Smer. No ty kokos, on je proste majster marketingu, ty vole.“ „Aj ten Pellegrini, no jasné. Úloha je spraviť Smer zločineckú skupinu a úplne zničiť opozíciu.“

Obhajca vyšetrovateľov tiež Peter Kubina argumentuje , že ide o povytŕhané vety z kontextu. Výrok vyšetrovateľa Ďurku vyslovený v neformálnej debate znel: „Uznesenie o začatí neni LIST JEŽIŠKOVI, ŽE SI tam píšeme, čo chceme.” Do uznesenia o vznesení obvinenia sa však dostala veta prepísaná takto: „Uznesenie o začatí neni (nezrozumiteľné slová), tam píšeme, čo chceme.” Vynechanie slov tak dramaticky zmenilo kontext danej vety.

Práve manipuláciou nahrávok sa zmenil význam vyjadrení, ktoré zazneli v daných nahrávkach a preto hodnotíme výrok poslanca Fica ako zavádzanie.

obvinení dopustiť prístup púšťal odposluchy nevedia zostrih argumentuje Výrok


85% potravín na Slovensku sa predáva cez 12 obchodných reťazcov.

Podobné tvrdenie Ľubomíra Jahnátka overoval Demagog.SK už 3.marca 2013 v relácií O5M12 .

O5M12 .pdf kontrol zaradiť tlačovej


Poslanci ĽSNS nehlasovali za jednokolovú voľbu

Keďže poslanci Kotleba - Ľudová strana Naše Slovensko skutočne nehlasovali za jednokolovú voľbu, hlasovania sa zdržali, hodnotíme výrok ako pravdivý.

TA3 relácii
21. marca 2017
neúplné a skresľujúce
hlasovalo
prvom schvaľovaní


Bez SNS by žiadne húfnice Zuzany už neboli. Keď sme zadali výrobu, pán Naď vykrikoval, aká je to hlúposť, dneska je to vývozný artikel.

Húfnice Zuzana 2 nakúpilo ministerstvo obrany na čele s nominantom strany SNS. Jaroslav Naď kritizoval obstaranie húfnic, ktoré označil za predražené a nepotrebné pre rezort obrany v takom počte. V roku 2022 po invázii Ruska na Ukrajinu, Konštrukta Defence, patriaca pod ministerstvo obrany, na základe kontraktu uzatvorenom v júni 2022 dodala na Ukrajinu osem objednaných húfnic, ktoré boli súčasťou objednávky ministerstva z roku 2018. Neskôr došlo aj k objednávke ďalších šestnástich húfnic Zuzana 2 zo strany Ukrajiny.

V roku 2018 vláda schválila nákup 25 kusov húfnic Zuzana 2. V tom čase ministerstvo obrany riadil nominant SNS Peter Gajdoš. Nákup v hodnote 175 miliónov eur prebehol bez verejného obstarávania. Podľa vtedajšej hovorkyne MO SR Danky Capákovej bolo „potrebné doplniť delostrelecký oddiel o osem kusov 155 mm ShKH Zuzana 2“, ministerstvo ich však nakúpilo až 25 od štátneho podniku v Dubnici nad Váhom Konštrukta Defence. Pavol Macko, bývalý prvý zástupca náčelníka generálneho štábu poznamenal , že armáda húfnice síce potrebovala, ale nebola to priorita.

Jaroslav Naď, toho času ako analytik zo Slovenského inštitútu pre bezpečnostnú politiku (SSPI) kritizoval nákup, pretože „reálna cena jednej húfnice je pritom výrazne nižšia, pohybuje sa niekde medzi troma až štyrmi miliónmi“. Vláda ich obstarala v cene cca 6 miliónov za jednu húfnicu Zuzana 2. Podľa Analytika Samuela Kolesára z Inštitútu strategických politík STRATOPOL tak vznikla pri obchodovaní so štátom „vata“ približne až vo výške päťdesiat miliónov. V roku 2020 Jaroslav Naď zopakoval , že trvá na výhradách voči spôsobu, ako boli samohybné kanónové húfnice Zuzana 2 obstarané.

dodala objednávky schválila poznamenal kritizoval zopakoval


Keď sa pozrieme na spotrebu mesta ako vlastnej organizácie, tak z roka na rok narastá. Mzdový fond sa zvyšuje a výkonnosť tohto aparátu profesionálne zaostáva.

Je pravda, že v posledných rokoch rástli v Trenčíne výdavky na mzdy zamestnancov a taktiež režijné náklady. Výrok hodnotíme ako pravdivý napriek tomu, že sa nám nepodarilo získať žiadne informácie ohľadom výkonnosti personálneho aparátu, a teda nedokážeme posúdiť, či tento "profesionálne zaostáva" . Podľa záverečných účtov, boli výdavky mesta Trenčín na " Mzdy, platy, služobné príjmy a ostatné osobné vyrovnania" nasledovné: Schválený rozpočet v € Upravený rozpočet v € Plnenie v € 2010 (.pdf) 9 121 028 9 073 258 8 603 309 2011 (.pdf) 8 607 383 8 489 743 8 451 958 2012 (pdf.) 8 972 844 9 050 107 9 075 183 2013 (.pdf) 9 024 544 9 543 548 9 457 617 2014 (.pdf) 9 484 272 (spočítané podľa tabuľky) údaje nie sú k dispozícii údaje nie sú k dispozícii Podľa rozpočtu (.pdf, str. 12) mesta Trenčín, predstavujú režijné náklady: "mzdy, platy a ostatné osobné vyrovnania, poistné a príspevky do poisťovní a tovary a služby" . Inými slovami možno povedať, že sú to bežné výdavky očistené od bežných transferov a splácania úrokov. Režijné náklady mesta Trenčín boli nasledovné (údaje sú spočítané na základe tabuľky): Schválený rozpočet v € Upravený rozpočet v € Plnenie v € 2010 (.pdf) 23 139 535 24 166 806 22 427 306 2011 (.pdf) 22 787 215 24 492 434 23 979964 2012 (.pdf) 26 627 935 27 404 398 26 659 312 2013 (.pdf) 26 778 284 27 931 247 27 038 929 2014 nie sú k dispozícii súhrnné dáta nie sú k dispozícii súhrnné dáta nie sú k dispozícii súhrnné dáta Dátum zverejnenia analýzy: 01.11.2014 Naspäť Nahlásiť chybu

rozpočtu


Slovensko aj reálne pomohlo Ukrajine tým reverzným tokom plynu, investíciou viac ako 10 miliónov eur...

Podľa dostupných informácii z apríla a mája 2014 sa výška investícii zo strany Eustream do reverzného toku vo Vojanoch odhadovala na 20 miliónov eur. Spoločnosť Eustream ohlásila spustenie reverzného toku, no neinformovala o konečnej výške investícii. Demagog.SK nezistil informácie o konečných investičných nákladoch. V praxi mohlo dôjsť k spoluúčasti z EÚ, preto je možné, že odhadovaná suma 20 miliónov eur bola v nakoniec nižšia. Výrok preto hodnotíme ako neoveriteľný.

apríla mája Eustream Eustream


Áno, vo finančnej správe sú problémy, tie problémy sú dané aj objektívne, tým že sa urobila obrovská reorganizácia zo 102 daňových úradov na 9 a zároveň sa mení informačný systém.

K transformácii 102 daňových úradov na 9 došlo v dôsledku reformy daňovej a colnej správy k 1. januáru 2012, kedy došlo k ich zlúčeniu a vytvoreniu finančnej správy.

Deväť daňových úradov


Poviem konkrétne, poviem, lebo práve ten návrh alebo už schválený zákon zväzuje ruky prokuratúre a teraz poviem v čom...Tretia vec, to je, že získala pani ministerka v prvom stupni možnosť disciplinárneho konania voči prokurátorom, pretože v tej komisii má koalícia trojčlennej dvoch ľudí, čiže môžu na prvom stupni začať disciplinárne konanie voči prokurátorom,

Podľa novely zákona (.doc) o prokuratúre bude mať disciplinárna komisia troch členov vymenovaných generálnym prokurátorom, a to jedného na návrh rady prokurátorov, jedného na návrh NR SR a jedného na návrh ministra spravodlivosti. Nie je to však disciplinárna komisia, kto podáva návrh na začatie disciplinárneho konania. V novele zákona sa píše: Návrh na začatie disciplinárneho konania je oprávnený podať a) generálny prokurátor proti prokurátorovi ktorejkoľvek prokuratúry, b) minister spravodlivosti proti prokurátorovi ktorejkoľvek prokuratúry vrátane generálneho prokurátora, c) verejný ochranca práv proti prokurátorovi ktorejkoľvek prokuratúry vrátane generálneho prokurátora, d) námestník generálneho prokurátora proti prokurátorom generálnej prokuratúry a vedúcim prokurátorom, ktorí patria do jeho riadiacej pôsobnosti, e) príslušný krajský prokurátor proti prokurátorovi krajskej prokuratúry, okresnému prokurátorovi a prokurátorovi okresnej prokuratúry, f) príslušný okresný prokurátor proti prokurátorovi okresnej prokuratúry (ďalej len "navrhovateľ"). V § 192 odsek 2 znie: "(2) Disciplinárna komisia je zložená z predsedu a dvoch členov. Predsedu a ostatných členov disciplinárnej komisie, ako aj primeraný počet náhradníkov vymenúva na tri roky generálny prokurátor z kandidátov navrhnutých radou prokurátorov, Národnou radou Slovenskej republiky a ministrom spravodlivosti z prokurátorov alebo iných osôb, ktoré spĺňajú podmienky podľa tohto zákona. Jeden člen disciplinárnej komisie je vymenúvaný z kandidátov navrhnutých radou prokurátorov, jeden člen z kandidátov navrhnutých Národnou radou Slovenskej republiky a jeden člen z kandidátov navrhnutých ministrom spravodlivosti; pri vymenúvaní náhradníkov sa postupuje rovnako." 52. V § 192 sa za odsek 2 vkladajú nové odseky 3 až 8, ktoré znejú: "(3) V žiadosti na predloženie návrhov na kandidátov generálny prokurátor určí počet členov disciplinárnej komisie, ktorých bude vymenúvať na základe návrhu jednotlivých navrhovateľov a lehotu na predloženie návrhov na kandidátov, ktorá nesmie byť kratšia ako 45 dní od doručenia žiadosti. Rada prokurátorov, Národná rada Slovenskej republiky a minister spravodlivosti predložia dvojnásobný počet kandidátov na členov disciplinárnej komisie a náhradníkov, ktorých bude generálny prokurátor vymenúvať. Ak bol ten istý kandidát navrhnutý viacerými navrhovateľmi, generálny prokurátor si od navrhovateľa, ktorého návrh bol doručený neskôr, vyžiada bez zbytočného odkladu nový návrh kandidáta."

novely zákona


Reálne mzdy na Slovensku za posledné 2 roky poklesli významne, za tejto vlády tento rok idú stúpať vyše 4 percentá reálne mzdy.

Reálne mzdy v roku 2022 klesli o 4,5 %, v roku 2023 o 0,7 %. Rada pre rozpočtovú zodpovednosť po zohľadnení konsolidačného balíka v tomto roku predpokladá rast reálnych miezd o 4,1 %. Výrok hodnotíme ako pravdivý.

Podľa údajov Štatistického úradu v roku 2022 došlo k najvýraznejšiemu medziročnému poklesu reálnych miezd za posledných 22 rokov, pričom sa reálne mzdy znehodnotili o 4,5 %.

V roku 2023 došlo k útlmu medziročného poklesu , avšak reálne mzdy stále klesali o 0,7 %.

Priemerná mesačná mzda (medziročná zmena v %). Zdroj: ŠÚ SR .

„Najvyšší prepad miezd na celoročnej úrovni od roku 2000 bol vyvolaný najmä prudko rastúcimi cenami tovarov a služieb. Súčasne negatívny dopad na rast cien energetických surovín mal pretrvávajúci vojnový konflikt na Ukrajine,“ uviedol v októbri 2023 Ivan Chrappa, riaditeľ odboru štatistiky práce a vzdelávania Štatistického úradu SR (ŠÚ SR).

Od štvrtého kvartálu roku 2023, teda od nástupu novej vlády, došlo po takmer dvoch rokoch k nárastu reálnych miezd. „Rast inflácie v roku 2023 postupne spomaľoval a jej úroveň okresávala zárobky menej ako v predchádzajúcom roku,“ uvádza ŠÚ SR.

V tomto roku sa očakáva pokračovanie zvoľňovania inflácie, ktorá by mala v priemere dosiahnuť približne 3 %. Tieto faktory naznačujú, že reálne mzdy by mali zaznamenať výrazné zrýchlenie, uvádza analytik UniCredit Bank, Ľubomír Koršňák. Makroekonomická prognóza Rady pre rozpočtovú zodpovednosť (RRZ) po zohľadnení pripravovaného konsolidačného balíčka v tomto roku predpokladá rast reálnej mzdy o 4,1 %.

údajov
poklesu
ŠÚ SR
uviedol
nárastu
uvádza
uvádza
predpokladá


Aj my sme teraz do Národnej rady dali k tomu uzneseniu doplnenie. (...) Vláda a všetky dotknuté inštitúcie by mali vyvíjať, dá sa povedať, aktivitu k tomu, aby strach ľudí upadol...

Predseda Zahraničného výboru NR SR František Šebej zo strany Most-Híd podal návrh na rozšírenie Uznesenia Národnej rady SR zo 17. septembra 2015 o doplnenie, ktoré by vyzývalo vládu SR a zainteresované inštitúcie k objektívnemu informovaniu verejnosti o pripravenosti SR z bezpečnostného, legislatívneho a kapacitného hľadiska, za účelom zmiernenia šírenia extrémizmu, neznášanlivosti a xenofóbie. Jeho návrh však neprešiel, keď získal len 46 hlasov. Výrok hodnotíme ako pravdivý.

Uznesením z 24. júna 2015 číslo 1837 bolo Národnou radou SR schválené Vyhlásenie Národnej rady Slovenskej republiky k riešeniu migračných výziev, ktorým aktuálne čelí Európska únia (. rtf )

Parlament v ňom mimo iného vyjadruje hlboké znepokojenie nad tragickou situáciou migrantov v oblasti Stredozemného mora, prichádzajúcich do EÚ. Ďalej odsudzuje zneužívanie témy migrácie na rozdúchavanie násilia, rasizmu a xenofóbie; zdôrazňuje potrebu solidarity pri riešení migračnej krízy a ochrany vonkajších hraníc EÚ; pripravenosť Slovenskej republiky pomáhať pri riešení tejto humanitárnej krízy, avšak na báze dobrovoľnosti príspevkov jednotlivých členských štátov v presídľovacích a premiestňovacích programoch 2015 v rámci možností a kapacít jednotlivých členských štátov. Zároveň však odmieta prideľovacie kvóty, ktoré považuje za nesystémové riešenie v súvislosti s presídľovaním alebo premiestňovaním migrantov.

17.septembra 2015 Uznesením 1890 Národná rada SR " berie na vedomie i nformáciu o aktuálnej situácii riešenia migračnej krízy v EÚ. Zároveň pripomína, že vláda SR je na európskych fórach vo vzťahu k utečeneckej kríze viazaná vyhlásením NR SR z 24. júna 2015 ." ( .doc )

Uznesenie chcel rozšíriť predseda Zahraničného výboru NR SR František Šebej (Most-Híd). Doplniť chcel vetu, podľa ktorej "NR SR vyzýva vládu a zainteresované inštitúcie, aby objektívne informovali verejnosť o tom, ako je SR pripravená po kapacitnej, legislatívnej a bezpečnostnej stránke, aby tak zabránila šíreniu strachu a dezinformácií medzi obyvateľstvom, ktoré predstavujú živnú pôdu pre silnejúce prejavy neznášanlivosti, xenofóbie a extrémizmu". Tvrdil totiž, že ak niečo vážne ohrozuje bezpečnosť v tejto chvíli, nie sú to vlny migrantov, ale emócie, ktoré môžu narušiť ducha spoločnosti. "Strach a nenávisť dokážu rozložiť akúkoľvek komunitu, štát či národ a šíria sa ako metastázy," varoval opozičný poslanec. ( TASR )

rtf .doc TASR


...mladí do 25 rokov v porovnaní s tým, čo som preberal, keď som nastupoval do funkcie, je o polovicu menej mladých ľudí do 25 rokov evidovaných na úradoch práce, ako bolo predtým.

Na základe dostupných štatistických údajov ÚPSVaR o nezamestnanosti osôb do 25 rokov možno konštatovať, že za pôsobenie Jána Richtera v úrade, teda od apríla 2012 do januára 2017, z kedy existujú posledné dostupné štatistiky, došlo v tejto vekovej kategórií o pokles viac ako 56 %. Výrok hodnotíme ako pravdivý.

Najnovšia štatistika
prvý kvartál
štatistický údaj
zmena metodiky


...v programe Progresívneho Slovenska, keď sa rozprávalo o kvótach tak Progresívne Slovensko bolo za.

Progresívne Slovensko (PS) vo svojom programe obhajuje spoločný a koordinovaný systematický postup Európskej únie v otázke migrácie a migračnej politiky. Členovia PS sa niekoľkokrát vymedzili proti postupu Slovenska a niektorým politikom, ktorí kvóty principiálne odmietali, no progresívci nikdy explicitne nevyjadrili podporu povinným kvótam. Výrok preto hodnotíme ako zavádzajúci. Líder PS v rozhovore pre .týždeň uviedol: „Myslím, že Slovensko v tej debate postupovalo iracionálne. Premiér tvrdil, že migrantov neprijme, nakoniec niekoľkých prijal. Bojom proti kvótam sme sa zbytočne dostali do pozície, kde sa kvóty nerealizovali v nijakej krajine a my sme sa zbytočne vyhranili a nakoniec istý počet migrantov aj tak prijali. Mohli sme sa zachovať konštruktívnejšie.“ Nechcel však odpovedať na otázku, či malo Slovensko s kvótami súhlasiť. „Nechcem sa vyjadriť, lebo už vidím titulku, že Progresívne Slovensko je za utečencov. To nie je pravda. Progresívne Slovensko je za posilnenie hraníc a za riešenie ľudských tragédií v krajinách, odkiaľ pochádzajú. Politici spravili z utečencov tému, ktorá vôbec nebola kľúčovou témou pre Slovensko a už nikdy sa o nej nebude dať racionálne debatovať.“ PS sa niekoľkokrát vymedzilo proti politikom, ktorí kritizovali európske kvóty na migrantov, najmä voči Richardovi Sulíkovi. Naposledy tak urobil kandidát do Európskeho parlamentu Michal Šimečka, keď sa pod Sulíkovým videom na Facebooku postavil za spoločný európsky postup, silné inštitúcie a jasné pravidlá. Kvóty však v znovuobnovenej debate nepodporil. Podľa Vízie jednej krajiny 2018 ( .doc , s. 131) je prioritou PS v oblasti budovania solidárnej krajiny „zodpovedná imigračná politika. Jednoduché a flexibilné pravidlá pre príchod a pobyt cudzincov (vychádzajúce z EÚ harmonizácie), ktoré prinášajú prospech všetkým.“ Vo Vízii 2018 ( .doc , s. 52) sa PS vyjadruje aj k téme migrácie: „Zásadnou výzvou pre Európu bude fenomén migrácie. Kombinácia demografického rastu mimo Európy, klimatických zmien a vojenských konfliktov na hraniciach EÚ, si vyžiada komplexný, spoločný a dlhodobo udržateľný mechanizmus regulácie migračných tokov. Ten bude zahŕňať nielen posilnenie a zdieľanie ochrany vonkajších Schengenských hraníc, ale aj nový režim azylu, integrácie, vzdelávania a pracovného práva. Prístup k migrácii v Európe sa bude posúvať od protekcionistických politík smerom ku strategickému využívaniu talentu a ekonomického potenciálu, ktorý legálna a regulovaná imigrácia predstavuje.“ Program teda hovorí o legálnej a regulovanej imigrácii, komplexnom, spoločnom a dlhodobo udržateľnom mechanizme regulácie migračných tokov, čo však nemusí znamenať povinné kvóty.

.týždeň videom .doc .doc


Kapacita je 250 miliárd eur. Írsko, Portugalsko vyčerpali 70. Ostáva 180. A ja sa pýtam, aké krajiny chceš zastavovať, zachraňovať tým samotným navýšením. Lebo tie krajiny, ktoré prichádzajú do úvahy, malé krajiny, tie vieme zachrániť z toho, čo už existuje.

Kapacita eurovalu (ESFS) bola dohodnutá a aj schválená na úrovni 440 mld. eur, z ktorých je vzhľadom na nutnosť udržiavať rezervy k dispozícii 250 mld. Európski lídri sa 16. marca 2011 dohodli na posilnení efektívnej úverovej kapacity Európskeho fondu finančnej stability (EFSF) na 440 mld. eur. (Zatiaľ ani tento prvý dodatok nebol schválený všetkými národnými parlamentmi) Následne na to sa lídri eurozóny dohodli 21. júla na ďalšom dodatku, ktorý má zvýšiť úverovú kapacitu na 779 mld. eur. I (7.9.2011 SITA .) (v súčasnosti mediálne premielaná téma, pozn.) Doterajšie čerpanie Írska a Portugalska zo systému euroval

nutnosť SITA Írsko Portugalsko EFSF resp.


Podielové dane Banskobystrického kraja neustále stúpajú, v roku 2013 to bolo okolo 130 miliónov, v súčasnosti je to 150 miliónov

Kandidát na banskobystrického župana, Ján Lunter, výrok vyslovil v rozhovore pre aktuality.sk v apríli 2017. Čísla, ktoré Lunter uvádza, súvisia s bežnými príjmami župy, ktoré zahŕňajú aj nedaňové príjmy, transfery a granty atď. Táto nezhoda môže súvisieť s použitím nesprávnej terminológie, keď došlo k zámene pojmov podielové dane a bežné príjmy. Výrok hodnotíme ako zavádzajúci. „ Definícia opisuje podielové dane ako dane, ktorých výnos sa rozdeľuje medzi viacerých príjemcov takejto dane. Najčastejšie ide o podielové dane obcí a miest, čiže samosprávy, kde necháva štát z ním vybratej dane určitý podiel obciam podľa vopred stanoveného kľúča, najčastejšie podľa počtu obyvateľov, čiže ide nepriamo o dane na obyvateľa." Podielové dane v Slovenskej republike od roku 2015, na základe prijatých legislatívnych zmien, zahŕňajú len podiel na dani z príjmov fyzických osôb. (. pdf , s. 31) Výnos z podielových daní sa prerozdeľuje medzi obec 70,0 % a vyšší územný celok 30,0 %. (§ 2 a § 3 zákona č. 564/2004 Z. z.).

aktuality.sk

Definícia

pdf

pdf

pdf


platenie daňovej licencie znamená len zálohu na daň. To znamená, môžete si túto sumu, ktorá záleží od toho, aký máte aj typ spoločnosti, si môžete odpočítať od daňovej povinnosti v ďalších rokoch.

Kažimír správne hovorí, že firmy si môžu daňovú licenciu odčítať od kladnej daňovej povinnosti v danom roku a následne ďalších troch rokoch , ako je uvedené v § 46b v Zákone o dani z príjmov Predpis č. 595/2003 Z. z. Daňovú licenciu si nemôžu odpočítať firmy, ktoré platia nulové dane. Je však prirodzené, že si túto licenciu nemôžu odpočítať z daní, keďže ide o odpočet z kladného daňového základu. Výrok preto, hodnotíme ako pravdivý. § 46b v Zákone o dani z príjmov Predpis č. 595/2003 Z. z. ( .pdf , s. 91):

rokoch .pdf ASB.sk


... zmenilo sa aj predsedníctvo (SMK, pozn.), z 18 členov 11 sú mladí ľudia, ktorí neboli v politike do roku 2010 najmä teda v národnej politike, vrcholovej politike ...

Pre určenie vekového limitu 35 rokov sme zvolili viaceré východiská. S podobným vekovým obmedzením pracuje napr.: Radoslav Štefančík vo svojej štúdii Politické mládežnícke organizácie na Slovensku. Maximálny dosiahnutý vek 35 rokov môže byť aj jedným z kritérií na získanie hypotekárneho úveru pre mladých (porovnaj tu ).

predsedníctva poslancami listiny štúdii tu


Na druhej strane ako bavorský ministerský predseda bez rozpakov pozval Viktora Orbána na ich konferenciu stranícku, ...

Maďarský premiér Viktor Orbán sa v stredu 23. septembra 2015 zúčastnil schôdzky parlamentnej frakcie Kresťanskosociálnej únie ( CSU ) v bavorskom kláštore Banz s predsedom bavorskej vlády Horstom Seehoferom . Výrok hodnotíme ako pravdivý. Podľa TASR : " Maďarský premiér konštatoval, že terajšia migračná kríza môže historicky ovplyvniť budúcnosť Európy, pričom reakciu Európy na túto situáciu vo významnej miere ovplyvní postoj Nemecka. Podľa Seehofera si Orbán namiesto kritiky zasluhuje podporu za svoju činnosť, ktorú veľmi presvedčivo prezentoval počas návštevy rokovania frakcie CSU ."

Orbán CSU Banz Seehoferom TASR


... to zázračné Sulíkové koliesko (tzv. odvodové koliesko, pozn.) ... jeho dopad na štátny rozpočet je jedna miliarda eur.

Odvodový bonus alebo tzv. "odvodové koliesko" je jednou z kľúčových reforiem strany SaS. Súčasný odvodový systém považuje strana SaS za zlý a komplikovaný. Podľa Richarda Sulíka je "odvodové koliesko" prioritou pri prípadnom vládnutí. Bloger Marian Jánoš však v januári 2017 poukázal na chyby v odvodovom bonuse strany SaS, podľa ktorého by odvodový bonus negatívne zaťažil štátny rozpočet najmenej až o 2 miliardy eur. Následne strana SaS oslovila INESS (Inštitút ekonomických a spoločenských analýz) a INEKO, aby odhadli fiškálne dopady tohto opatrenia. Podľa prvej analýzy INESS by "pri ignorovaní dynamických efektov došlo k výpadku 1 mld. eur" ( .pdf , s. 1). Vysvytlo však, že Inštitút finančnej politiky Ministerstva financií SR poskytol k analýze nesprávne dáta, čo mal pravdepodobne negatívny vplyv na výslednú sumu dopadov ( .pdf , s. 1). Na nesprávne vstupné dáta poukázal aj INEKO a došiel k záveru, že "Sulík nadhodnotil kvôli nesprávnemu výberu vstupných dát príjmy verejných financií pri svojom najnovšom prepočte o vyše miliardu eur a pri staršom dokonca o tri. Odporúčame, aby SaS prepočítala reformu nanovo na základe neskreslených dát". Nakoľko Fico pravdepodobne čerpal svoje informácie z prvej analýzy INESS, výrok hodnotíme ako pravdivý.

prioritou zaťažil .pdf .pdf došiel tvrdí chýb


Vy máte tak isto vzťah k zlatým padákom aj vo vašom rezorte. Ja vám chcem pripomenúť v roku 2006. Vaši dvaja najbližší spolupracovníci, ktorí aj dnes pracujú na ministerstve financií. Vy ste im dali odškodné, bolestné, pretože skončili prácu v štátnej správe. Dohromady 600 tisíc korún.

Nepodarilo sa nám nájsť informácie ohľadom údajného odstupného vo výške 600 000 SK.


Tá spolupráca je tu, je naďalej funkčná, veď ja si spomínam na veľmi vynikajúcu spoluprácu pána poslanca Viskupiča s ministrom kultúry Krajcerom, pokiaľ sa diskutoval zákon o zlúčení Slovenského rozhlasu, Slovenskej televízie.

Informácie o spolupráci medzi J. Viskupičom a D. Krajcerom, ako uvádza Jozef Kollár, sa nám nájsť nepodarilo. O určitej zhode názorov a potenciálnej spolupráci napríklad v otázke bývalej Slovenskej televízie nasvedčuje článok na portáli sme.sk týkajúci sa kritiky uzatvárania zmlúv v STV. Na základe tohoto je možne predpokladať, že Viskupič s Krajcerom spolupracuje.

sme.sk


Choďte sa pozrieť do atómovej elektrárne v Mochovciach, kde bude v júli, v auguste pracovať 4,5 tisíc ľudí...

podľa tlačovej správy agentúry Sita má byť v súvislosti s výstavbou 3. a 4. blokov jadrovej elektrárne v Mochovciach zamestnaných približne 3 500 ľudí. Robert Fico neodôvodnene navyšuje toto číslo.

Sita


Pozrite sa priestupková imunita na konci minulého volebné obdobia sa zrušila, bolo to teraz nedávno.

Priestupková imunita bola na základe prijatia návrhu poslancov Národnej rady Slovenskej republiky J. Kollára, J. Mikuša, P. Hrušovského a L. Solymosa , zrušená poslancom, sudcom, ale i prezidentovi SR, prokurátorom, príslušníkom Policajného zboru, Slovenskej informačnej služby, Zboru väzenskej a justičnej stráže a Železničnej polície, 3.februára 2012 . V parlamente nastala v tejto otázke hlboká zhoda. Za zrušenie hlasovalo všetkých 147 prítomných poslancov. Neprítomní boli dvaja poslanci z klubu SNS a jeden z KDH. Výrok hodnotíme ako pravdivý.

návrhu hlasovalo


Ale v prípade pani Jankovskej (o jej odvolaní, pozn.), ktorú nikto nevolil (nevolili ju občania SR, pozn.) do pozície štátnej tajomníčky, nerozhoduje volič.

Štátneho tajomníka vymenúva a odvoláva vláda na návrh príslušného ministra - nie je do funkcie volený občanmi. Vyplýva to z §4 ods.3 Zákona o organizácii činnosti vlády a organizácii ústrednej štátnej správy. Výrok preto hodnotíme ako pravdivý.

Zákona


Trošku, ak smiem poopravím ten váš výrok, lebo predsa len sme si zapísali do vládneho programu, že otvoríme v tomto volebnom období verejnú debatu o tej druhej (téme, financovanie cirkvi pozn.).

Podľa programového vyhlásenia vlády (s.38) na roky 2010-2014: Vláda SR bude naďalej rozvíjať doterajšiu úspešnú spoluprácu a korektný dialóg s predstaviteľmi cirkví a náboženských spoločností a otvorí celospoločenskú diskusiu o problematike financovania cirkví.

programového vyhlásenia vlády


...Smer nemá jedinú členku vlády, hoci má najviac ministrov, Smer nemá jedinú predsedníčku výboru v parlamente. Slovenská národná strana má (ministerku, pozn.)(...).

Strana SMER-SD má v súčasnosti 9 členov vlády, teda najviac zo všetkých vládnych strán. Z týchto členov sú všetci muži. SMER-SD nemá predsedníčku v žiadnom výbore NR SR. Nominantkami SNS sú vo vláde ministerky Gabriela Matečná (podpredsedníčka vlády a ministerka pôdohospodárstva a rozvoja vidieka SR) a Martina Lubyová (ministerka školstva, vedy, výskumu a športu SR). Výrok hodnotíme ako pravdivý. Podľa oficiálnej stránky Vlády SR má strana SMER-SD v súčasnosti 9 členov vlády, z toho sú siedmi členmi strany SMER-SD (Robert Fico, Peter Pellegrini, Robert Kaliňák, Peter Kažimír, Peter Žiga, Ján Richter, Marek Maďarič) a dvaja nestraníci, nominovaní stranou SMER-SD (Tomáš Drucker a Miroslav Lajčák). Slovenská národná strana má vo vláde 3 členov, z ktorých len Peter Gajdoš (minister obrany SR) je členom SNS, Martina Lubyová a Gabriela Matečná sú len nominantkami SNS. Strana SMER-SD má 7 predsedov výborov NR SR (Richard Raši, Ľuboš Blaha, Róbert Madej, Ladislav Kamenický, Ľubomír Petrák, Dušan Jarjabek, Jozef Buček).

oficiálnej členom výborov


Pani redaktorka, klub SDKÚ-DS tam bol úplne kompletný. Ja môžem niesť aj to sprostredkovanie ako podpredsedníčka SDKÚ-DS záruky za prítomnosť poslancov nášho klubu. A tí tam boli úplne všetci.

I. Radičová odkazuje na hlasovanie, kedy sa malo presadiť rokovania o postupe v otázke finančnej pomoci Grécku. Podľa výpisu z hlasovania boli všetci poslanci z klubu SDKÚ-DS prítomní.

výpisu z hlasovania


Táto koalícia rokuje vo veľmi širokom zbore, teda je to minimálne 12 ľudí, keď sa jedná o vysoko odborné otázky, tak sa tam striedajú ministri alebo iní odborníci a samozrejme je to spojené s diskusiami, ktoré sú aj hlboké aj široké a to je zárukou, že ten výsledok alebo ten kompromis proste bude tým najlepším, čo dokážu spoločne urobiť.

Ako je uvedené tu koaličná rada sa skladá z troch členov každej strany minimálne 12 ľudí. O obsadzovaní členov rady pri rôznych odborných otázkach koaličná dohoda nehovorí.

tu


Keď si pozrieme a porovnáme armádu Ukrajiny v porovnaní s armádou Ruskej federácie, tak je tam stále, stále je tam značný nepomer.

Je pravda, že Rusko má väčšiu armádu než Ukrajina, rovnako Rusko vynakladá viac finančných prostriedkov zo svojho HDP na jej rozvoj. Kým Rusko na rozvoj armády dáva viac ako 11,4 % HDP (61, 7 mld. dolárov ročne ), Ukrajina 8,8 % HDP (5,9 mld.). Ukrajinská armáda ako celok by mala mať približne 200 tisíc vojakov a teda dosahuje 20 % síl celej ruskej armády . Je teda pravdou, že Ukrajina má menšiu armádu. Výrok hodnotíme ako pravdivý.

Rusko ročne armády


Ja som išiel s nimi  tam, ja som išiel s nimi (s učiteľmi protestovať, pozn.) a vyrobili sme 20 % zvýšenie platov.

Z pozície ministra školstva vyjadril Branislav Gröhling podporu pre zvyšovanie platov učiteľov a aj ich protestom, no sám sa ich nakoniec nezúčastnil. Platobné tarify pedagogických zamestnancov boli nakoniec zvýšené, pričom zvýšenie bolo nastavená postupne, najskôr o desať a následne o 12 %. Výrok preto hodnotíme ako pravdivý.

Branislav Gröhling ako minister školstva vyslovil podporu učiteľom, špeciálne ich protestu pred parlamentom z dňa 15. júna 2022. Otázka platov učiteľov vyvolala niekoľkomesačný spor medzi ním a vtedajším ministrom financií, Igorom Matovičom. Protestu sa však nakoniec nezúčastnil. V rozhovore sa vyjadril , že minister financií vzal učiteľov za rukojemníkov a : „z protestu učiteľov, ktorým som vyjadril podporu, sa robí divadlo.”

Jedným z cieľov protestu bolo dosiahnuť valorizáciu platov o 10 %. Nakoniec vláda rozhodla, že platobné tarify pedagogických zamestnancov budú od 1. januára 2023 vyššie o 10 % a následne od 1. septembra 2023 o 12 %.

vyslovil špeciálne spor vyjadril bolo budú


Rozdiel je znovu v tom to videnie, že my sme sa aj priznali, áno, urobili sme chybu (pri zákone o sociálnom poistení, pozn.) a vašou pomocou, to bola vtedy dohoda vládnej koalície v roku 2006 ešte pred predčasnými voľbami dohoda vládnej koalície, ktorá bola menšinová a dohoda opozície už bola ministerkou pani Radičová zmenili sme tento zákon, dobre si to pamätáte, zmenili sme tak ako ste nám to dovolili, takže nehovorte, že my aspoň sme sa priznali, že áno sme urobili chybu, ale vy teraz hovoríte všetko v poriadku.

Či to znamenalo priznanie si chyby posúdiť nevieme, faktom ale je, že posledná novela pred voľbami v roku 2006 bola predložená vo februári ako spoločný kompromisný návrh všetkých parlamentných poslaneckých klubov.

bola predložená


Ja som mal tú česť byť minister zahraničných vecí, keď sme vstupovali do Únie.

Je pravdou, že E. Kukan bol ministrom zahraničných vecí v čase keď Slovensko vstupovalo do EÚ. Slovensko sa stalo členom EÚ 1. mája 2004. E. Kukan bol ministrom zahraničných vecí v rokoch 1998-2002 v 1. Dzurindovej vláde a taktiež 2002-2006 v 2. Dzurindovej vláde, teda v čase integračného procesu. Výrok hodnotíme ako pravdivý.

integračného


Do septembra Slovensko bolo najúspešnejšou krajinou v celej Európe. Nielen v Európskej únii, ale v celej Európe najúspešnejšou krajinou v boji proti covidu, aj z pohľadu počtu chorých ľudí, aj z pohľadu počtu obetí sme boli najúspešnejší. Sme boli jednotkou. Ani raz to nenájdete v žiadnych médiách. Namiesto toho tu boli desiatky tisíc článkov a reportáží proti Matovičovi, proti tejto vláde. Húckanie proti opatreniam. Ani raz nepochválil nikto.

Slovensko bolo na chvíľu premiantom v (najmenšom) počte obetí na koronavírus a patrilo aj medzi štáty s najmenej nakazenými, no netrvalo to „do septembra.” Rovnako nesedí, že média o úspechu krajiny v boji s koronavírusom neinformovali, ani to, že by vládu „ani raz” nepochválili. Tvrdenie Igora Matoviča preto hodnotíme ako nepravdivé. Slovensko v medzinárodnom porovnaní Podľa údajov Our World in Data bolo Slovensko začiatkom mája 2020 európskou krajinou s najnižším počtom nakazených na koronavírus v prepočte na milión obyvateľov. Patrili sme tiež k štátom s pomerovo najnižším počtom mŕtvych. V polovici júla to už neplatilo, premiantom s najmenším počtom obetí bolo Holandsko, najmenej nakazených malo Maďarsko, Fínsko a Island. V druhej polovici augusta sa Slovensko priblížilo v počte nakazených stredu rebríčka, v počte obetí sme boli v trojke najlepších. Pochvaly v médiách V apríli portál pravda.sk písal o rebríčku Deep Knowledge Group, podľa ktorého Slovensko patrilo medzi 11 najbezpečnejších krajín sveta z pohľadu šírenia koronavírusu. Matovičov status z Facebooku o tom, že sme jednotka v počte obetí a patríme medzi krajiny s najmenej nakazenými, citoval portál Plus1deň, Dnes24.sk aj tvnoviny.sk .Najnižší počet úmrtí na počet obyvateľov vyzdvihol aj britský The Guardian . Novinári kritizovali a kritizujú vládu za manažovanie pandémie, komentátori však publikovali aj pochvaly .

bolo
malo
písal
citoval
Dnes24.sk
tvnoviny.sk
The Guardian
kritizovali
kritizujú
publikovali
pochvaly


Aktívna účasť na Youth Initiative nám umožňuje aby sme čerpali ďalších 200 miliónov eur. Ministerstvo práce podalo už konkrétne projekty.

Vzhľadom na to, že tak ako v prípade podania projektov Ministerstvom práce, tak aj v prípade finančných zdrojov, ktoré bude Slovensko môcť čerpať z iniciatívy pre mladých, nie sú známe konečné, oficiálne čísla a oficiálne správy, vyjadrenia z ministerstva. Výrok preto hodnotíme ako neoveriteľný. Podľa dostupných informácií, z iniciatívy Youth Opportunities Initiative , ktorý ma Fico na mysli, bude mať pravdepodobne Slovensko možnosť čerpať 180 až 200 miliónov. Túto informáciu uviedol koncom októbra 2013 R. Fico. Iné relevantné zdroje o konečnom prerozdelení zdrojov z tohoto programu, iniciatívy nie je známe. Taktiež nie je známe, či Ministerstvo práce SR podalo nejaké projekty k tejto iniciatíve. Na stránke ministerstva nie je uvedená žiadna správa o podaní takýchto projektov. Jediné informácie o európskych peniazoch a zamestnanosti resp. vytváraniu pracovných miest sú o inom programe do 29 rokov . R. Fico koncom novembra 2013 uviedol, že Richter mu mal potvrdiť , že projekty už mali podať. Oficiálne vyjadrenie Ministerstva práce Demagog.SK nezistil. Dátum zverejnenia analýzy: 18.12.2013 Naspäť Nahlásiť chybu

Youth Opportunities Initiative
informáciu
stránke
29 rokov
potvrdiť


...čo je dnes v zákone o rodine napísané, že manželstvo je zväzok muža a ženy, sa posunie na úroveň ústavnú.

Čl. 1

1. V čl. 41 odsek 1 znie:

„(1) Manželstvo je jedinečný zväzok jedného muža a jednej ženy . Slovenská republika manželstvo všestranne chráni a napomáha jeho dobru. Manželstvo, rodičovstvo a rodina sú pod ochranou zákona. Zaručuje sa osobitná ochrana detí a mladistvých.“.

kampane
Zákone č.36/2005 Z.z. o rodine
TA3,25. februára 2014
TA3,26. februára 2014
Návrh


Veľmi rád by som hovoril k občanom... ak ako mal prezident Roosevelt v ťažkých časoch druhej svetovej vojny, keď krvácali americkí synovia na bojiskách po celom svete, svoje hovory od krbu...

Je pravdou, že to bol Franklin D. Roosevelt kto hovoril k občanom USA v od roku 1933 do roku 1944, teda aj časoch druhej svetovej vojny, v príhovoroch, ktoré sa prezývali hovory od krbu . Portál history.com uvádza: " From March 1933 to June 1944, Roosevelt addressed the American people in some 30 speeches broadcast via radio, speaking on a variety of topics from banking to unemployment to fighting fascism in Europe . Millions of people found comfort and renewed confidence in these speeches, which became known as the "fireside chats." Dátum zverejnenia analýzy: 20.01.2014 Naspäť Nahlásiť chybu

hovory od krbu

history.com


Vo februári sme počuli od pána Matoviča aj pána Sulíka, pamätáte si tú vysielanú tlačovku, že garantujú ceny elektriny na najbližšie 2 roky.

Výrok hodnotíme ako pravdivý, keďže vo februári 2022 skutočne bola odvysielaná tlačová konferencie, na ktorej minister financií Igor Matovič spolu s ministrom hospodárstva Richardom Sulíkom prisľúbili , že domácnostiam sa nebudú zvyšovať náklady na energie počas najbližších dvoch rokoch.

prisľúbili


...a už počujem hlasy, že toto som v živote nevidel, takúto sumu. Áno, 3/4 občanov majú nižší plat ako tento priemerný, 2/3 dokonca nižší ako 500 eur.

Štatistické údaje k rozloženiu príjmov sa nám nájsť nepodarilo, nevieme teda aký počet ľudí poberá akú mzdu.


.. Slovensko má v prípade svojich dlhopisov, svojej schopnosti predávať svoj dlh z hľadiska rizikových prirážok na sekundárnych trhoch druhý najlepší po Nemecku.

Tento výrok Petra Kažimíra v zásade hovorí o tom, za aké úroky predáva Slovenská republika svoje dlhy. Téme predaja dlhopisov sme sa už v Demagog.sk venovali kedy sme výrok Roberta Fica: „…len málo krajín, a je to najmä Nemecko a Slovensko dnes a možno európska banka, si požičiavame peniaze za úrokovú sadzbu zápornú, my jednoducho si dnes požičiame peniaze a na konci vrátime menej, ako sme si požičali.“ hodnotili ako pravdivý a preto tak robíme aj dnes.

Demagog.sk

Slovenskou bankovou asociáciou


Je schválené to, že firmy, ktoré mali v tomto roku v tých referenčných mesiacoch myslím, že to september a október, ak sa nemýlim alebo august a september, teraz neviem, ktoré bolo to referenčné obdobie. Nad 200 EUR alebo 199 EUR a viac na megawathodinu elektrickej energie a 99 EUR na megawathodinu plynu, tak štát im z toho 80 % preplatí.

24. októbra 2022 vláda oznámila schému pomoci firmám so zvýšenými cenami energií. Pomoc sa má vzťahovať na všetky podniky na Slovensku formou zastropovania cien elektriny a plynu. Štát má uhradiť 80 % z rozdielu medzi cenovým stropom a vyššou trhovou cenou. Cenové stropy sú určené na 199 eur za megawatthodinu elektriny a 99 eur za megawatthodinu plynu. Zastropované ceny sa majú týkať iba komodity, čo znamená, že na poplatky za distribúciu a tranzit sa neprihliada pri výpočte sumy, ktorú bude štát preplácať, ako informuje Denník N.

Pomoc je hradená zo schváleného navýšenia rozpočtu na tento rok, z ktorého je 900 miliónov vyhradených pre podniky. Vláda chce vyplácať pomoc už v roku 2022, pričom vezme do úvahy účty za september a október. Plánuje vyrovnať rozdiely podnikom, ktoré o to požiadajú už v novembri a decembri. Pomoc štátu je limitovaná výškou 500 tisíc eur na firmu do konca roka 2022 a 100 tisíc eur za každý mesiac na firmu v budúcom roku.

Zastropovanie cien má pokračovať aj od januára do marca 2023 v prípade schválenia rozpočtu na budúci rok.

oznámila pokračovať


Došiel Igor Federič sám a povedal, …, že už nechce ďalej kandidovať na túto pozíciu, ale stal sa členom predsedníctva strany ako takej.

Spravodajský portál agentúry SITA píše: „Delegáti do predsedníctva zvolili napríklad Igora Federiča, ktorý nekandidoval za podpredsedu strany Smer-SD a ako jediný podpredsedníčku funkciu opustil.“

agentúry SITA


V memorande je napísané, že je tam takzvaný duálny track, to znamená dvojitá cesta.

Je pravdou, že dual track ako spôsob predaja je súčasťou dohody medzi akcionármi, ktorá je v memorande, ktorú podpísali tak Deutsche Telecom ako aj slovenská strana. SITA , 14. februára 2014: "Ako informovala hovorkyňa Fondu národného majetku (FNM) SR Miriam Žiaková, po podpise memoranda o porozumení bude teraz nasledovať výber investičnej banky slovenskými akcionármi. . ..Akým spôsobom sa nakoniec akcie predajú, zostáva podľa FNM pre túto chvíľu otvorené. Akcionári Slovak Telekomu sa však dohodli, že Slovenská republika využije najmodernejší spôsob predaja, formou tzv. Dual track. Znamená to, že sa paralelne bude pracovať na oboch potenciálnych formách predaja – prostredníctvom kapitálového trhu, ako aj priamym predajom tretej strane v medzinárodnom tendri. „Finálne rozhodnutie o metóde predaja sa urobí následne, po prieskume trhu vybranou investičnou bankou. Výsledná cena bude výsledkom transparentného Dual Track procesu, riadeného renomovanou globálnou investičnou bankou,“ dodala Žiaková. ... Memorandum o porozumení podpísali spoločnosť Deutsche Telekom AG, SR zastúpená Ministerstvom hospodárstva SR, FNM a spoločnosť Slovak Telekom, a. s. " Dátum zverejnenia analýzy: 18.02.2014 Naspäť Nahlásiť chybu

SITA


Ďalej ten deficit je na úrovni 7 %. To je priemerný deficit v Európskej únii...

Deficit za rok 2009 je na úrovni 6,8%, čo je presne úroveň deficitu pre EU27.

za rok 2009 je na úrovni


Ten daňový bonus je nastavený tak, že čím viac zarábate, tak tým viac pomoci od štátu dostanete.

Poslanci v máji 2022 schávlili rodinný balíček z dielne Igora Matoviča, ktorého obsahom bolo aj zvýšenie daňového bonusu na dieťa.

Kľúčové ukazovatele pre výpočet daňového bonusu sú zárobok pracujúceho rodiča a počet detí v domácnosti. Je pravdou, že čím viac rodič zarába , tým vyšší daňový bonus dostane. Výrok preto hodnotíme ako pravdivý.

Podobný výrok sme Michalovi Šimečkovi už v minulosti označili ako pravdivý.

schávlili zarába označili


Na túto zmenu táto vládna koalícia nemá by som povedal politický mandát. My takéto opatrenie v programovom vyhlásení zrušiť výsluhové dôchodky nemáme...

Vyhlásenie v časti 3.2 Práca, sociálne veci a rodina neobsahuje takéto opatrenie.

Vyhlásenie


Smer kritizuje, že banky majú príliš veľký zisk. V minulom roku vykázali ale ešte stále nižší zisk, aký mali v rokoch 2007-2008. Za vlády Roberta Fica mali banky vyšší zisk ako je terajší a zdanené neboli.

Portál sme.sk priniesol tento graf Národnej banky Slovenska o zisku bánk v období rokov 2005-2010. Kým pre rok 2007 platí, čo Mikloš tvrdí, v roku 2008 mali banky nižšie zisky ako minulý rok (nehovoriac o roku 2009, ktorý ale Mikloš neuvádza).

sme.sk


Sme najhorší z V4 v oblasti konkurencieschopnosti a viete o čom je konkurencieschopnosť. Je o tm ako sa ľudia budú mať, nie nadarmo v tom rebríčku, ktorí som spomínal konkurencieschopnosti sú na najvyšších miestach Švajčiarsko a Švédsko. Pretože vysoká konkurencieschopnosť sa prejavuje potom aj v zvýšenej životnej úrovni.

celkovom hodnotení konkurencieschopnosti sme najhorší z V4 (SR 60; HU 52; PL 39; ČR 36)

(SR 60; HU 52; PL 39; ČR 36)


Máme nárast cien energií, neriešia sa platy zdravotníkov, neriešia sa učitelia.

Vláda predstavila niekoľko opatrení proti zvyšovaniu cien energií. Učiteľom sa tento rok budú zvyšovať platy a zdravotníci o zvýšení ešte rokujú s ministrom. Nie je teda pravda, že vláda tieto témy nerieši. Výrok preto hodnotíme ako nepravdivý

Ceny energií rastú v celej Európe, vrátane Slovenska. Vláda na zmiernenie dopadov zvyšujúcich sa cien prijala niekoľko opatrení. Bytové domy dostali možnosť nakupovať plyn za regulovanú cenu. Pre domácnosti vláda zase dohodla zastropované ceny elektriny do roku 2024.

O zvyšovaní platov zdravotníkov prebiehajú stále rokovania . V prípade dohody na vláde by zdravotné sestry mohli zarábať až o 200 € viac.

Učiteľom vláda tento rok zvýšila platy, aj keď len o 3 percentá. K tomu dostali učitelia, ako aj všetci zamestnanci štátnej správy, jednorázový bonus vo výške 350 €.

rastú vrátane nakupovať dohodla rokovania zvýšila


...my sme jediná poslanecká skupina SPOLU - Občianska demokracia, ktorá má v parlamente zo 7 ľudí 4 ženy.

Okrem Miroslava Beblavého môžeme zaradiť do skupiny poslancov SPOLU - Občianska demokracia, ktorí sú momentálne poslancami NR SR Jozefa Mihála, Katarínu Macháčkovú, Zuzanu Zimenovú, Simonu Petrík, Vieru Dubačovú a Ota Žarnaya, teda 4 z 7 poslancov sú ženy. Ak hodnotíme tento výrok v kontexte celej diskusie, je pravdou, že pomer žien a mužov v ostatných poslaneckých kluboch alebo skupinách je menší. Výrok preto hodnotíme ako pravdivý.

SPOLU
poslaneckých kluboch


Totiž nič sa nezmenilo na jednej veci, že inkriminovaná organizácia [pozn. Noční vlci], ktorú reprezentoval v Európe slovenský občan [pozn. Jozef Hambálek, šéf Nočných vlkov], ktorý sa dostal na sankčné zoznamy, je naďalej sankcionovaná. To je prvá vec. Rovnako súčasná vláda vie, že to nebol môj návrh, ale bol to návrh, ktorý s ktorým prišla iná členská krajina.

Ivan Korčok reagoval na otázku moderátorky ohľadom sankčného zoznamu Európskej Únie, na ktorom sa ocitol aj šéf Nočných vlkov v Európe, Jozef Hambálek.

21. júla 2022 Európska Únia v reakcii na Putinovu agresiu na Ukrajine schválila balík sankcií, ktorý obsahoval aj zoznam ľudí, ktorí sa podieľali na ruskej agresii voči Ukrajine. Na sankčný zoznam sa vtedy dostal aj prezident európskej vetvy nacionalistického motocyklového klubu Noční vlci, Jozef Hambálek (. pdf , str. 26). Napriek tomu, že 15. marca 2024 bol Hambálek zo zoznamu vyradený, organizácia Noční vlci na zozname sankcií zostáva . Výrok preto hodnotíme ako pravdivý.

Rada Európskej únie (Rada EÚ) zaradenie Hambálka na zoznam odôvodnila tým, že „môže byť prepojený na prezidenta Vladimira Putina a iných zástupcov ruskej vlády“ (. pdf , str. 26). Rada EÚ za problematické považovala aj to, že Hambálek vybudoval európsku centrálu Nočných vlkov v priestoroch bývalej vojenskej základne na Slovensku. Na vybudovanie využil vyradenú vojenskú techniku vrátane tankov.

Hambálkove aktivity majú zahŕňať výcvik členov Nočných vlkov na aktívny boj na Ukrajine a aktívnu podporu proruskej propagandy v Európe. Tieto aktivity považuje Rada EÚ za bezpečnostnú hrozbu pre Ukrajinu a EÚ (. pdf , bod č. 1205). Hambálek bol na zoznam pridaný ako jediný občan EÚ. Zoznam cieli na spojencov Vladimíra Putina z Ruska, Bieloruska alebo Ukrajiny.

Ministerstvo obrany v minulosti pre Demagóg.sk uviedlo, že na otázku, či Hambálek na území jeho areálu v obci Dolná Krupá trénoval vojakov na výcvik pre aktívny boj na Ukrajine, nemôže odpovedať.

Hambálek na Slovensku nebol za tieto činy trestne stíhaný alebo odsúdený. Slovenské úrady v reakcii na rozhodnutie členských štátov EÚ zaviedli sankcie do praxe, Hambálkovi boli zmrazené bankové účty a podiely vo firmách.

V reakcii na sankcie Hambálek napísal list vtedajšiemu ministrovi zahraničných vecí Ivanovi Korčokovi a zástupkyni Slovenska pri EÚ. Od slovenskej diplomacie dostal odporúčanie, aby sa obrátil na sekretariát Rady Európskej únie v Bruseli, keďže tento orgán o sankciách rozhodol a slovenská diplomacia nemá právomoc ovplyvňovať rozhodnutia EÚ o sankčných zoznamoch.

Agentúra Reuters 22. februára 2024 informovala , že Európska únia od 15. marca zruší sankcie voči Hambálkovi. Fico o jeho prípade hovoril so šéfkou Európskej komisie Ursulou von der Leyen aj s nemeckým kancelárom Olafom Scholzom na návšteve v Nemecku v januári 2024. Pri tejto príležitosti premiér Robert Fico na tlačovke 14. marca kritizoval Ivana Korčoka za to, že sa nepokúsil zabrániť tomu, aby EÚ zaradila Hambálka na sankčný zoznam. Uviedol taktiež, že vláda bude rozmýšľať o finančnom a morálnom odškodnení pre Hambálka. Fico sa Hambálkovi tiež ospravedlnil v mene slovenskej vlády a oznámil, že ho zvažujú aj odškodniť nespresnenou finančnou čiastkou.

Na sankčnom zozname však nebol len Jozef Hambálek osobne, ale aj organizácia, ktorú vedie, Noční vlci . 15. marca 2024 boli zo zoznamu spolu s Hambálkom odobraní ešte Arkady Volozh a Sergey Mndoiants. Európska únia zatiaľ oficiálne zverejnila len staršiu verziu sankčného zoznamu, v najbližších dňoch zverejní aj aktuálnu verziu, kde Hambálek nebude.

Informácia o tom, kto navrhol Hambálka na sankčný zoznam, nie je verejná, avšak bývalý minister obrany Jaroslav Naď hovorí , že navrhovateľom bolo Nemecko.

schválila
pdf
bol
zostáva
pdf
zahŕňať
pdf
bol
jediný
zmrazené
napísal
informovala
hovoril
kritizoval
Noční vlci
staršiu verziu
hovorí


Keď ste vysúťažili Ladce-Sverepec za 3 a pol miliardy, postavili ste ho za 8 a pol miliardy.

sme.sk (10. december 2005): Generálny riaditeľ Národnej diaľničnej spoločnosti Dušan Faktor na včerajšom otvorení nového diaľničného úseku (Ladce-Sverepec, pozn.) povedal, že ide o úsek, ktorý bol "čiernou ovcou slovenských diaľnic". Dokončenie totiž pôvodne plánovali na rok 2000 a úsek mal stáť asi 4,5 miliardy korún. Výstavbu sa napokon po bankrote hlavného dodávateľa stavby spoločnosti Hydrostav podarilo dokončiť až po ôsmich rokoch a náklady sa vyšplhali až na 7,3 miliardy.

ndsas.sk : Spôsob financovania ŠR, Dňa 28.11.1997 bola podísaná zmluva so zhotoviteľom stavby, ktorým sa stala spoločnosť Hydrostav, a.s. Od 01.06.2002 bola zhotoviteľom stavby spoločnosť Doprastav, a.s. Ako to na stránke NDS niekedy býva, konkrétne údaje o cene nie sú uvedené.

hnonline.sk (): Úsek s dĺžkou 9 940 metrov (m) si vyžiadal 7,3 miliardy Sk. Podľa pôvodného plánu mala byť diaľnica D1 Ladce-Sverepec postavená v rokoch 1997 až 2000 za 4,5 miliardy Sk. Vznikli však problémy s dodávateľskou firmou Hydrostav, ktorá sa dostala do konkurzu a výstavbu dokončil Doprastav. "Náklady sú vyššie tým, že sa to budovalo o niekoľko rokov viac," povedal Prokopovič. "Nie je preplatená ani jedna koruna navyše, len to navýšenie vzniklo z dôvodu bankrotu predchádzajúceho dodávateľa a následne aj časovým predlžením stavieb, kedy indexácie z titulu inflácie a podobných vplyvov boli značné."

R. Kaliňák má teda nepresné informácie, pretože pôvodne mal stáť projekt 4,5 mld. Sk a nie 3,5 mld. Sk ako tvrdí Kaliňák. Taktiež výslednú cenu uviedol o 1,2 mld. vyššiu ako uvádzajú dané spravodajské portáli.

Podstatnejšie než odchylky však je, že stavbu vysúťažila vláda Vladimíra Mečiara a nie Mikuláša Dzurindu. Výrok "vysúťažili ste" je zavádzajúci.

sme.sk

ndsas.sk

hnonline.sk


Ponúkli sme projekty pre zamestnávanie mladých do 29 rokov. Základ toho projektu, prvý rok, 12 mesiacov platíme cenu práce minimálnej mzdy, potom je podmienka pre zamestnávateľa 6 mesiacov toho zamestnanca ešte udržať, na svoje vlastné náklady.

Minister Ján Richter hovorí o jednom z projektov , ktoré sa na Slovensku uskutočnili za účelom zvýšenia zamestnanosti mladých, na čo vyčlenila Európska únia peniaze. Spoločnosť, ktorá sa projektu, o ktorom hovorí minister Richter, účastník dostane za každého zamestnanca úhradu minimálnej mzdy a odvodov na jeden rok, pričom sa zaviaže, že bude zamestnanca zamestnávať ďalších šesť mesiacov bez dotácie. Legislatívnou zložkou projektu je implementácia zákonov týkajúcich sa vzdelávania a službách v zamestnanosti. Projekt má za úlohu zaistiť personalizované kariérne poradenstvo, možnosť získania prvých pracovných skúseností, podpora podnikania, či zabezpečiť pomoc a podporu z marginalizovaných rómskych skupín pri ich spoločenskom začlenení. 14. februára 2014 sa na rokovaní v Bruseli stanovil definitívny harmonogram "akčného plánu" zamestnávania mladých, kde sa Slovensku podarilo presadiť aby sa čerpanie eurofondov sprístupnilo z hranice vtedajších 25 na 29 rokov. Dátum zverejnenia analýzy: 29.09.2014 Naspäť Nahlásiť chybu

projektov
projektu
"akčného plánu"


Vláda Mikuláša Dzurindu nechala Slovensko v čase dobrých časov, ako ste povedal, s deficitom 4,2 %. Na tú dobu, kedy bol hospodársky rast. Obrovský deficit. Pričom vďaka tomu sme boli vyradení z prístupového procesu do eura...

Slovensko nebolo vyradené z prístupového procesu zavádzania eura.


Môžem citovať z listu, ktorý mi napísal vtedajší predseda Rady prokurátorov doktor Ľudovít Kopernický, ktorého citujem, "prezentovali členovia rady prokurátorov vlastné stanoviská a názory prokurátorskych rád a po diskusii k nim sa zhodli na tom, že najvhodnejšou osobou za kandidáta na funkciu generálneho prokurátora SR je doktor Jaromír Čižnár, krajský prokurátor v Bratislave." Citujem ďalej: "podľa názoru Rady prokurátorov SR doktor Jaromír Čižnár spľňa všetky zákonné, morálne a odborné predpoklady dávajúce záruku pre riadny výkon funkcie generálneho prokurátora."

Róbert Madej cituje presne z listu predsedu Rady prokurátorov doktora Ľudovíta Kopernického, ktorý mal tím Demagog.sk k nahliadnutiu. Výrok hodnotíme ako pravdivý. JUDr. Ľudovít Kopernický predseda Rady prokurátorov Slovenskej republiky listom odpovedal na žiadosť predsedu Ústavnoprávneho výboru NR SR R. Madeja o odporučenie vhodného kandidáta na post generálneho prokurátora. "Jednotliví členovia Rady prokurátorov Slovenskej republiky prezentovali vlastné stanoviská a názory prokurátorských rád a po diskusii k nim sa zhodli na tom, že najvhodnejšou osobou za kandidáta na funkciu generálneho prokurátora Slovenskej republiky je JUDr. Jaromír Čižnár, krajský prokurátor v Bratislave. ...Podľa názoru Rady prokurátorov Slovenskej republiky JUDr. Jaromír Čižnár spĺňa všetky zákonné, morálne a odborné predpoklady dávajúce záruku pre riadny výkon funkcie generálneho prokurátora Slovenskej republiky." Dátum zverejnenia analýzy: 17.06.2013 Naspäť Nahlásiť chybu


Prijatím takto pripravovaného rozpočtu by dlh VÚC vzrástol z 50 na 70 miliónov euro a značne by zaťažil hospodárenie kraja v ďalších rokoch. Tieto čísla sú nespochybniteľné a údaje si môže každý overiť na stránkach VÚC.

Výrok pochádza z Jakubcovho blogu z júla 2017 .V predmetnom článku spomína, že v pôvodnom Návrhu rozpočtu Bratislavského samosprávneho kraja (ďalej aj ako „BSK”) na roky 2017-2019, sa uvažovalo s prijatím zahraničných a tuzemských úverov spolu vo výške 20 mil. EUR. Toto môžeme považovať za pravdivé tvrdenie, avšak Jakubec vo svojom blogu zavádza, nakoľko on tvrdí, že celkový dlh na začiatku rozpočtového obdobia bol 50 mil. EUR, čo podľa dostupných informácií nie je pravda. Pôvodné znenie Návrhu rozpočtu BSK na roky 2017-2019, zverejneného na stránkach BSK v novembri 2016 pre účely verejnej diskusie, v ktorom sú plánované úvery uvedené (10 mil. EUR zo zahraničných úverov a 10 mil. EUR z tuzemských úverov), nám poskytol v elektronickej forme priamo Martin Jakubec, nakoľko tento dokument bol zo stránok BSK odstránený. Návrh rozpočtu BSK na roky 2017-2019, ktorý aktuálne vieme nájsť na stránkach BSK však už so žiadnymi zahraničnými, či tuzemskými úvermi v roku 2017 neuvažuje (. pdf , s.6). Celkový dlh BSK k 31.12.2016 bol vykázaný v súlade s platnou legislatívou SR vo výške 37 066 635,73 EUR (. pdf , s.35). Navýšením tohto dlhu o vyššie uvedených 20 mil. EUR by celková hodnota dlhu v roku 2017 vzrástla na 57 066 635,73 EUR a nie na spomínaných 70 mil. EUR.

júla 2017
pdf
pdf


mnohé z týchto krajín (Ukrajina a západný Balkán, pozn.) sú už v procese vstupu (do EÚ, pozn.).

Medzi krajiny západného Balkánu radíme Albánsko, Bosna a Hercegovina, Čierna Horu, Chorvátsko, Macedónsko a Srbsko vrátane Kosova. Podľa stránky europskaunia.sk "Pokrok jednotlivých krajín západného Balkánu na ceste k členstvu je rôzny. Chorvátsko a Macedónsko majú status kandidátskych krajín, Záhreb už začal prístupové rokovania s Úniou a Skopje na dátum otvorenia rokovaní čaká. "

stránky SAD Gruzínsko


No a preto pokiaľ dnes vypočítavame, čo tento krok tejto zmeny odvodovej prinesie ako v plusovej rovine ľuďom, tak netreba zabúdať, že napríklad od začiatku roka bežní zamestnanci, opäť hovorme o tých ľuďoch, ktorí zarábajú povedzme 500 eur, alebo zarábajú tú priemernú mzdu, niekde 750 alebo cez 750 eur, tak tí ľudia tým, že sa opäť znížila tá odpočítateľná položka od januára, tak vlastne prišli o vyše sedem eur mesačne.

Legislatívna zmena nadobudla činnosť 1.januára 2011 a zaviedla zníženie nezdaniteľnej časti základu dane (ide o tzv. zníženie odpočítateľnej položky). Ako uvádza server zervan.sk (internetový ekonomický časopis): „S účinnosťou od 1. januára 2011 nastávajú zmeny v zdanení fyzických osôb z titulu ukončenia niektorých dočasných ustanovení noviel zákona o dani z príjmov. (...)Ukončenie platnosti týchto prechodných ustanovení má priamy dôsledok na zvýšenie dane z príjmu fyzických osôb o 7,38 eura mesačne pre priemerné príjmové skupiny (príjem, ktorý je v rozsahu limitov na výpočet dovodov a daní - približne medzi 400 a 1100 eur mesačne)."

zervan.sk


Podľa informácií zverejnených na webe Národného centra zdravotníckych informácií ( NCZI ) počet potratov za rok 2017 síce medziročne stúpol, avšak celkový počet potratov od roku 1997 konštantne klesá ( .pdf , s. 9). Výrok preto hodnotíme ako pravdivý. Ako uvádza Národné centrum zdravotníckych informácií, počet potratov za rok 2017 medziročne stúpol . „ V porovnaní s rokom 2016 sa zvýšil celkový počet potratov o 643. Stúpol však iba počet potratov žien bez trvalého bydliska v SR. Išlo najmä o umelé prerušenia tehotenstva, ktorých bolo u týchto žien evidovaných 1 394. Ich počet oproti roku 2016 významne vzrástol. Vtedy boli hlásené iba 3 umelé prerušenia tehotenstva (...) U žien s trvalým bydliskom v SR sa celkový počet potratov v minulom roku znížil o 5 % (...) Umelých prerušení tehotenstva bolo menej o 6 %. " Dlhodobé pozorovania vyplývajúce zo správy Potraty v Slovenskej republike 2017 ukazujú, že celkový počet potratov sa od roku 1997 konštantne znižuje. Kým v roku 1997 bolo evidovaných 27 817 potratov, tak v roku 2017 ich bolo už len 15 929 ( .pdf , s. 9). Dátum zverejnenia analýzy: 21.05.2018 Naspäť Nahlásiť chybu

NCZI .pdf stúpol .pdf


Veď tam (cez schengenskú hranicu, pozn.) beží za deň 10 tisíc ľudí.

Nepodarilo sa nám nájsť aktuálne odhady o priemernom počte ľudí denne prekračujúcich schengenskú hranicu. Výrok preto hodnotíme ako neoveriteľný. 10 000 migrantov prišlo do Rakúska napríklad 20. septembra ale dostupné zdroje netvrdia, že takýto počet prekračuje schengenskú hranicu každý deň. Taktiež treba poznamenať, že títo ľudia do Rakúska prišli najmä z Maďarska, teda z ďalšej schengenskej krajiny. Správy z médií ukazujú. že najväčší nápor na schengenskú hranicu je momentálne z Balkánu . Príchod migrantov do Chorvátska bol podľa dostupných údajov na úrovni vyššej ako je 7 000 naposledy 17. septembra 2015. Podľa ČTK v priebehu dvoch dní prišlo do Chorvátska 11 000 ľudí. Chorvátsko však nie je krajinou Schengenu. Niektoré zdroje poukazujú na problémy spojené s odhadmi počtov vzhľadom na neregistrované prekračovanie hraníc. Za obdobie január až august sa počet nových migrantov vstupujúcich na územie EÚ odhaduje na 350 000. Pri počte dní 243 by sa tak jednalo o približne 1 440 osôb denne. Podľa najnovších údajov za posledných deväť mesiacov prišlo do EÚ 522 124 ľudí , čo by ku 29. septembru predstavovalo necelé dve tisícky na deň. Za mesiac medzi týmito dvoma údajmi by sa jednalo o približne 6 000 ľudí denne. Údaj 522 124 od Medzinárodnej organizácie pre migráciu však referuje len k ľuďom prichádzajúcim morskými cestami do Talianska, Grécka a Španielska. Údaje pre ostatné trasy nie sú momentálne dostupné. Dátum zverejnenia analýzy: 28.09.2015 Naspäť Nahlásiť chybu

Rakúska
Balkánu
Chorvátska
ČTK
poukazujú
odhaduje
522 124 ľudí
Medzinárodnej organizácie pre migráciu


Určitú dynamiku výdavkov (v oblasti obrany, pozn.) sme prijali aj my. Rezort obrany bude mať na budúci rok možno o 100 až 120 miliónov eur viac ako predtým. Boli prijaté konkrétne záväzky aj v súvislosti so summitom NATO vo Varšave.

V roku 2016 získal rezort obrany 825 273 063 eur zo štátneho rozpočtu, budúci rok sa predpokladá čiastka 836 380 373. Stále nejde o finálnu čiastku a jej výška môže byť zmenená. Ak sa táto suma nezmení pri prerokovaní návrhu na štátny rozpočet, medziročný nárast by predstavoval 69 miliónov eur. O štátnom rozpočte má parlament rokovať na 11. schôdzi , 24. novembra 2016. Výrok Roberta Fica preto hodnotíme ako neoveriteľný.

Summit NATO sa vo Varšave uskutočnil v júli tohto roku. Jeho hlavnými cieľmi bolo posilnenie obranného postavenia na východe spoločenstva, alebo podpora individuálnej obrany krajín proti kyber terorizmu. Jedným z rokovacích bodov bolo aj financovanie Aliancie.

Požadované minimum, ktoré štáty prispejú do rozpočtu NATO bolo vo Walese v roku 2014 stanovené na 2 % HDP. Dnes len päť členských krajín spĺňa toto minimum. ( NATO, .pdf, str.4 ) Na tohtoročnom summite predstavitelia NATO zdôraznili dôležitosť dodržovania dvojpercentného príspevku. Vyvážené príspevky sú dôležité pre súdržnosť krajín. Neponúkli však žiadne konkrétne riešenie na zaistenie príspevkov. Predstavitelia podtrhli dôležitosť spolupráce a podpory kolektívnej obrany . Finančné príspevky budú každoročne kontrolované ministrami obrany.

Celkové obranné výdavky sú na rok 2017 rozpočtované vo výške 1,19 % HDP, vrátane výdavkov ostatných rozpočtových kapitol v rámci medzirezortných programov Podpora obrany, Hospodárska mobilizácia a Vysielanie civilných expertov do aktivít krízového manažmentu mimo územia SR. Podiel by sa mal oproti minulému roku zvýšiť o 0,09 %. Slovensko ale ešte stále nedosahuje výsledkov, ktoré požaduje NATO. V minulých rokoch sa rozpočtový podiel, ktorý bol pridelený ministerstvu obrany, menil. V pripravovaných rozpočtových predpokladoch vypracovaných ministerstvom financií môžeme očakávať jeho nárast.

rozpočte
schôdzi
hlavnými cieľmi
NATO, .pdf, str.4
tohtoročnom summite
podpory kolektívnej obrany
kontrolované
rok 2017


My už sme niekoľkokrát potvrdili v minulosti, že sme plnohodnotný člen (NATO, pozn.), pretože sme sa zúčastnili niekoľkých misií krízového manažmentu.

Slovenská republika sa zúčastnila niekoľkých zahraničných misií krízového manažmentu NATO, čo potvrdzuje napríklad webstránka Ministerstva vnútra. Výrok hodnotíme ako pravdivé. Ministerstvo vnútra Slovenskej republiky uvádza, že "aktívna účasť Ozbrojených síl Slovenskej republiky vo vojenských operáciách a mierových misiách medzinárodného krízového manažmentu patrí od vzniku samostatnej Slovenskej republiky ako aj samotných ozbrojených síl medzi priority zahraničnej a bezpečnostnej politiky." Taktiež môžme pozorovať časový pokrok, pretože Slovenská republika " sa tiež v rámci medzinárodného krízového manažmentu čoraz viac posúva k vysielaniu žiadaných spôsobilostí a preberaniu náročnejších úloh." Slovenská republika sa zúčastnila zahraničných misií v Bosne a Hercegovine, Gruzínsku, Cypre, Izraeli a Sýrii. Dátum zverejnenia analýzy: 25.02.2016 Naspäť Nahlásiť chybu

Ministerstvo vnútra


Ale ja som nikdy nemal pocit, že sme v politickej izolácii. Pôsobil som ako predseda parlamentu, ani raz za štyri roky mi nikto nedal najavo, stretával som sa s predsedami všetkých parlamentov, bol som predsedom dokonca konferencie šéfov parlamentov členských krajín, prijali nás do eurozóny, do Schengenu, ja ten, ta izolácia vzniklo ako nástroj politicko, vnútropolitického boja.

Časovo obmedzenou právomocou (od júla 2006 do mája 2007) predsedu Národnej rady Slovenskej republiky bolo vedenie vrcholného združenia predsedov európskych parlamentov – Konferencie predsedov parlamentov Európskej únie. Táto právomoc bola obmedzená z dôvodu, že predsedanie Konferencii sa každoročne mení, kde poradie predsedníctiev určuje Rada Európskej únie. Národná rada Slovenskej republiky prevzala predsedníctvo po konferencii predsedov parlamentov v Kodani (29.jún – 2. Júl 2006) a následne odovzdala predsedníctvo Slovinsku po uskutočnení vrcholného stretnutia 44 predsedov parlamentov, ktoré sa uskutočnilo v dňoch 24. – 27. mája 2007 v Bratislave . Keďže Pavol Paška bol v tej dobe predsedom Národnej rady SR, bol aj predsedom Konferencie predsedov parlamentov Európskej Únie. Pavol Paška sa tak nestal hlavou Konferencie predsedov parlamentov EÚ z dôvodu vyjadrenia dôvery, ale z dôvodu rotácie tejto funkcie. Hlavou Konferencie predsedov by sa tak zrejme stal aj Ján Slota v prípade, ak by zastával post predsedu parlamentu. Tento argument tak nemôže slúžiť ako dôkaz politickej neizolovanosti strany Smer na medzinárodnej scéne počas minulého volebného obdobia. Slovenská republika vstúpila do eurozóny 1. januára 2009 a do Schengenského priestoru 21.decembra 2007. Obe tieto významné udalosti sa uskutočnili počas vlády Róberta Fica, súčasťou ktorej bol aj vtedajší predseda parlamentu Pavol Paška.

24. – 27. mája 2007 v Bratislave

vstúpila do eurozóny

Schengenského priestoru


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Čo sa týka prvej časti výroku, DPH bola naozaj zvýšená pravicovou vládou. Čo sa týka druhej časti výroku, aj táto časť výroku je pravdivá, keďže sa na určitý okruh potravín ustanovila 10 % DPH. Výrok preto hodnotíme ako pravdivý. Zákon č. 222/2004 Z.z. o dani z pridanej hodnoty bol vyhlásený 28.apríla 2004 s účinnosťou od 1.mája.2004. Tento zákon schválil parlament za vlády Mikuláša Dzurindu, kde sa ustanovila daň z pridanej hodnoty (DPH) na 19%. V novele tohto zákona, ktorú schválil parlament za vlády Ivety Radičovej (pozn.: tzv. pravicová vláda), bola DPH za určitých špecifických podmienok dočasne zvýšená na 20 %. V novele toho istého zákona, čiže zákona č. 222/2004 Z.z. o dani z pridanej hodnoty, ktorú schválil parlament za vlády Roberta Fica, bola DPH pevne ustanovená na 20 % (konkrétne článok I. bod 6.). Aj keď je predmetný výrok politika fakticky pravdivý, tu však treba upozorniť na jednu veľmi významnú skutočnosť. DPH síce bola zvýšená z pôvodných 19 % na 20 % za pravicovej vlády (pozn.: vláda Ivety Radičovej), avšak za určitých podmienok, resp. do určitého obdobia. DPH sa opäť malo znížiť na pôvodnú sadzbu 19 %, ak sa deficit verejných financií zníži pod 3 % hrubého domáceho produktu, k čomu malo dôjsť podľa odhadov vtedajšej doby v roku 2013. Keď do úradu nastúpila vláda Roberta Fica, zrušila túto predmetnú právnu úpravu, a pevne stanovila sadzbu DPH na 20 %. Čo sa týka druhej časti výroku, taktiež je fakticky pravdivý. V novele zákona č. 222/2004 Z.z. o dani z pridanej hodnoty, s účinnosťou od 1.1.2007 za vlády Roberta Fica bola znížená daň z DPH na vybrané tovary na 10 %. V novele spomínaného predmetného zákona bola príloha č.7, ktorá taxatívne menovala tovary, na ktoré bola ustanovená DPH 10 %, doplnená o niektoré potraviny (príloha č.7 bola doplnená o okruh potravín - konkrétne článok I. bod 42. uvedenej novely).

novele novele stanovila novele novele


My sme napríklad v decembri predstavili desať opatrení pre živnostníkov premyslených, funkčných a ten mediálny záujem, ten v podstate nieže bol, vlastne nebol žiadny mediálny záujem. To sa nedostalo do médii.

Richard Sulik nehovorí pravdu ani o nízkom, resp. žiadnom mediálnom záujme, keď sa nám podarilo nájsť správy v denníku SME, informáciu priniesla aj televízia TA3 a portál podnikam.sk. Richard Sulík sa mýli aj v časovom období, strana tieto opatrenia priniesla v októbri a nie v decembri. Výrok hodnotíme ako nepravdivý.

Oficiálna stránka
blogu
Jozef Mihál
TASR
SME
Podnikam.sk


My v strane máme zastúpenie rôznych menšín. Či to je rusínska, rómska.

Most Híd 7. marca 2010 na svojej stránke informoval , že na kandidátnej listine pre voľby v júni 2010 sú v prvej tridsiatke aj predstavitelia Rómov a Rusínov. Samotná kandidátna listina (.pdf) neuvádza národnosť. Daný výrok sme nedokázali overiť z nezávislejšieho zdroja.

informoval
kandidátna listina


Ale tvrdíme to. Jasne sa vyjadril. V každej jednej relácii mal priestor tento Čech. Prišiel dneska prezentovať, že treba Slovensku stopnúť eurofondy, lebo nie sme schopní ich čerpať.

Európsky parlament vyslal koncom mája na Slovensko vyšetrovaciu misiu Výboru pre kontrolu rozpočtu s úlohou skontrolovať využívanie európskych peňazí. Vedúcim misie bol český europoslanec z Európskej ľudovej strany Tomáš Zdechovský, ktorý sa k návšteve opakovane vyjadroval v slovenských médiách. Opakovane uviedol, že misia tohto výboru nemá právomoci obmedziť eurofondy a že sa sústredí na vyšetrenie aktuálnych káuz.

Vyjadrenia europoslanca Zdechovského pred a počas misie

V rozhovore pre TA3 pred oficiálnym začiatkom misie europoslanec Zdechovský uviedol , že Európsky parlament môže navrhnúť pozastavenie európskych fondov, pokiaľ preukázateľne dochádza k ich rozkrádaniu. Takisto pripomenul , že táto situácia už v minulosti nastala pri poľnohospodárskych projektoch, keď bolo preukázané, že Pôdohospodárska platobná agentúra nefungovala transparentne. Zdechovský však dodal, že nechce , aby sa daná situácia opakovala. V reportáži televízie Markíza odvysielanej 26. mája uviedol , že Slovensku môže byť pozastavené čerpanie finančných prostriedkov pokiaľ dostatočne nevysvetlí problémové projekty.

V rozhovore pre portál Aktuality europoslanec Zdechovský reagoval na tvrdenia ministra vnútra Matúša Šutaja Eštoka, ktorý uviedol, že misia má za cieľ odstrihnúť Slovensko od eurofondov. Zdechovský zdôraznil , že nemá žiadnu právomoc stopnúť finančné prostriedky pre Slovenskú republiku a podotkol, že misia môže vydávať len odporúčania.

Vyjadrenia europoslanca Zdechovského po ukončení misie

Počas záverečnej tlačovej konferencie po ukončení trojdňovej misie sa europoslanec Zdechovský vyjadril k otázke, či Slovensku budú odobraté eurofondy nasledovne: „Nebudú odobrané, proste plno tých ľudí, ktorí podvádzali, bude musieť tie peniaze vrátiť, ale tie peniaze zostanú Slovensku. To sa vždycky hovorí, že možnože budú niekde pozastavené, to je potom na rozhodnutí Komisie, to nie je na rozhodnutí nás. Zatiaľ neodchádzam s pocitom, že by som povedal, že Slovensko nemá dostávať nejaké peniaze, že tie podozrenia budú smerovať k tomu či k inému.” ( video , 00:24:30 - 00:25:08).

V rozhovore pre Denník N po ukončení misie Zdechovský uviedol , že je predčasné hovoriť o zastavení eurofondov. V podobnom duchu sa niesol aj jeho rozhovor pre Hospodárske noviny, v ktorom uviedol , že v záverečnej správe neplánuje odporúčiť zmrazenie fondov Európskej únie pre Slovensko.

Kontext

Tomáš Zdechovský, europoslanec za frakciu Európska ľudová strana (EPP), bol na Slovensko vyslaný Europarlamentom ako vedúci delegácie Výboru pre rozpočtovú zodpovednosť. Počas tejto misie mal zistiť ako prebieha čerpanie fondov Európskej únie na území Slovenska. Europarlament o uskutočnení misie rozhodol ešte v roku 2024. Hlavným cieľom vyslaných europoslancov bolo preveriť či čerpanie financií Európskej únie prebieha v súlade s predpismi. Impulzom pre začatie prešetrovania bolo aj minuloročné zrušenie Úradu špeciálnej prokuratúry, ktoré vyvolalo obavy z možného narušenia vyšetrovacích procesov spojených s čerpaním európskych peňazí. V rozhovore pre Denník N Tomáš Zdechovský potvrdil , že počas misie o zrušení úradu diskutoval s predstaviteľmi slovenského ministerstva spravodlivosti.

Okrem toho sa europoslanci zaoberali aj otázkami právneho štátu a na poslednú chvíľu bolo do ich programu zaradené aj prešetrenie medializovaných prípadov výstavby takzvaných haciend. Kvôli danej téme sa delegácia venovala fungovaniu Pôdohospodárskej platobnej agentúry.

Okrem europoslanca Zdechovského boli členmi vyšetrovacej delegácie aj slovenský europoslanec Michal Wiezik z frakcie Renew Europe, český europoslanec Ondřej Knotek z frakcie Patrioti pre Európu a nemecký europoslanec Daniel Freund z frakcie Zelených.

vyslal bol uviedol pripomenul nechce uviedol pozastavené reagoval zdôraznil video uviedol uviedol delegácie zistiť cieľom vyvolalo potvrdil zaoberali zaradené venovala členmi delegácie


... posledné analýzy z januára tohto roku, ktoré robil francúzsky ekonóm, pán Thomas (Piketty, pozn.). Výsledok bol taký, že tak Česká republika, Slovenská republika, Poľsko aj (...) aj Maďarsko sú vlastne v tom ekonomickom zúčtovaní od roku 2010 do roku 2016 čistými prispievateľmi do ekonomík západných krajín.

Jaroslav Paška má vo svojom výroku na mysli analýzu francúzskeho ekonóma Thomasa Pikettyho , ktorý aktívne píše pre francúzsky denník LeMonde. Ten vo svojej analýze tvrdí, že krajiny ako Slovensko, Česko, Poľsko a Maďarsko prispievajú viac finančných prostriedkov západným krajinám ako do Bruselu. Rovnako tvrdí, že tieto krajiny, vrátane nás sú tzv. čistými prispievateľmi do ekonomík západných krajín, čo znamená, že výdaje k týmto krajinám sú omnoho väčšie ako tok financií, ktoré od týchto (v tomto kontexte západných) krajín dostávame. Napriek tomu, že vierohodnosť Pikettyho záverov je diskutabilná, nakoľko Paška priamo odkazoval na jeho zistenie a správne ich interpretoval, výrok hodnotíme ako pravdivý.

Thomasa Pikettyho
toky peňazí
predstavoval


Ale ja vám to vysvetľujem, že je štandardom a to sa dialo aj v Nemecku začiatkom roka, a to sa dialo aj v Anglicku v roku 2001, že sa v určitom tom okruhu usmrcovali tzv. vnímavé zvieratá.

V Británii začali v polovici marca 2001 usmrcovať zvieratá na farmách susediacich s infikovanými farmami v snahe zabrániť šíreniu nákazy ( .pdf , str. 12). V Nemecku podľa zverejnených informácií utratili zvieratá v okruhu 1 km od postihnutej farmy ( .pdf , str. 1). Výrok preto hodnotíme ako pravdivý.

V roku 2001 Spojené kráľovstvo čelilo rozsiahlej epidémii slintačky a krívačky, ktorá mala vážne dôsledky na poľnohospodárstvo. Prvý prípad bol zachytený 19. februára 2001 na bitúnku Cheale Meats v Essexe. Druhý prípad bol diagnostikovaný o štyri dni neskôr v Northumberlande. Odhaduje sa, že ešte pred odhalením prvého prípadu sa nákaza rozšírila na 57 fariem po celej krajine. Vláda prijala sériu opatrení na zastavenie šírenia vírusu. Postupne zakázala prevoz zvierat v postihnutých oblastiach aj vývoz do zahraničia a povolala armádu na pomoc pri utrácaní zvierat.

Z dôvodu neustáleho šírenia nákazy sa v polovici marca 2001 vláda rozhodla začať s utrácaním zvierat na farmách susediacich s infikovanými farmami. Zabíjaním zvierat len v infikovaných chovoch totiž vláda iba naháňala nákazu. Tento postup sprevádzal výrazný odpor farmárov ( .pdf , str. 12). Celkové náklady sa odhadujú na 8 miliárd libier. 14 januára 2002 Británia vyhlásila , že je bez výskytu slintačky a krívačky.

10. januára 2025 Nemecko ohlásilo výskyt slintačky a krívačky u uhynutých vodných byvoloch na farme v Hönowe v okrese Märkisch-Oderland v spolkovej krajine Brandenbursko. Išlo o prvý prípad slintačky a krívačky v Nemecku od roku 1988. Miestne úrady v reakcii na situáciu nariadili preventívne usmrtiť zvieratá v okruhu 1 kilometra od postihnutej farmy. Toto zahŕňalo približne 200 prasiat na farme v Ahrensfelde. Okrem toho boli preventívne usmrtené zvieratá z farmy v Oder-Spree z dôvodu, že táto farma doviezla seno z Hönowa, kde sa vyskytlo ohnisko ( .pdf , str. 2). V okruhu 10 kilometrov od postihnutej farmy úrady odobrali vzorky zo všetkých chovov, pričom výsledky testov nepreukázali ďalšie šírenie nákazy ( .pdf , str. 2). V Nemecku sa vyskytol iný kmeň vírusu než v Maďarsku a na Slovensku.

.pdf
.pdf
zachytený
diagnostikovaný
rozšírila
zakázala
.pdf
odhadujú
vyhlásila
ohlásilo
.pdf
.pdf
iný kmeň